Ένα πιθανό σενάριο για τη Συρία | ΚΟΣΜΟΣ | antinews.gr\nΈνα πιθανό σενάριο για τη Συρία\nΤόσο στην Τυνησία, όσο και στην Αίγυπτο, οι ειρηνικές διαδηλώσεις του λαού πέτυχαν να διασπάσουν την ανώτατη ηγεσία των ενόπλων δυνάμεων από τις οικογένειες που κυβερνούσαν, και έτσι αποφεύχθηκε ο εμφύλιος σπαραγμός. Και στις δυο χώρες οι κρατικοί θεσμοί αποδείχθηκαν ισχυρότεροι από τα καθεστώτα. Αν και σε κάποιες περιπτώσεις οι διαδηλωτές αντέδρασαν πετώντας πέτρες, τα κινήματα τους ήταν κυρίως ειρηνικά, και θύμισαν τις τακτικές του Γκάντι. Στη συνέχεια όμως είχαμε τις τελείως διαφορετικές εξεγέρσεις στο Μπαχρέιν, στη Λιβύη, και στη Συρία.\nΣτη Συρία σημειώθηκαν ήδη 1.300 θάνατοι, και πάνω από 10.000 συλλήψεις διαδηλωτών. Οι διαδηλωτές όμως συνεχίζουν να επιμένουν στη μη βία, κυρίως διότι το καθεστώς διαθέτει υπεροπλία και εύκολα θα κέρδιζε σε μια μετωπική μάχη. Η βία εξάλλου, θα αποξένωνε τη μεσαία τάξη, τις θρησκευτικές μειονότητες, και τους οπαδούς της σταθερότητας. Με τη βία, η εξέγερση θα έχανε το ηθικό της πλεονέκτημα, και θα μείωνε τις διεθνείς πιέσεις που ασκούνται στο καθεστώς. Τέλος, η βία εκ μέρους των διαδηλωτών θα δικαίωνε τις αστήρικτες μέχρι τώρα κατηγορίες της κυβέρνησης ότι οι διαδηλώσεις υποκινούνται από ένοπλους τρομοκράτες.\nΣίγουρα όμως σκοτώνονται και στρατιώτες. Τα στοιχεία δεν είναι σαφή, αλλά υπάρχουν ενδείξεις πως εκτελούνται όσοι στρατιώτες στασιάζουν. Σε μια περίπτωση αναφέρθηκε μέχρι και μάχη αρμάτων, μετά από μια στάση στρατιωτικής μονάδας στη περιοχή Homs. Είναι σαφές ότι οι εντάσεις εντός του στρατού όλο και αυξάνονται.\nΜια μικρή μειονότητα διαδηλωτών άρχισαν ήδη να προμηθεύονται όπλα. Τη περασμένη εβδομάδα υπήρξαν για πρώτη φορά αναφορές, ότι οι διαδηλωτές άρχισαν να αποκρούουν τα άρματα μάχης με δικά τους αντιαρματικά όπλα.\nΗ προσφυγή στη βία δεν είναι θεμιτή, είναι όμως αναπόφευκτη. Όταν οι γειτονιές δέχονται επίθεση από το στρατό, όταν παιδάκια βασανίζονται, όταν νέοι ξυλοκοπούνται αναίτια, κάποιοι Σύριοι θέλουν να αμυνθούν. Έτσι, η Συρία μοιάζει να πλησιάζει στον εμφύλιο πόλεμο.\nΥπάρχει ένα ενδεχόμενο σενάριο που έχει να κάνει με μια τουρκική επέμβαση. Από το 1946, που η Συρία απέκτησε την ανεξαρτησία της, υπάρχουν εντάσεις με τη Τουρκία, κυρίως σε σχέση με την αραβική περιοχή Wilayat Iskenderoon, την οποία οι Γάλλοι κάποτε, κακώς χάρισαν στον Κεμάλ Ατατούρκ.\nΤο 1998 παραλίγο να ξεσπάσει πόλεμος επειδή η Συρία φιλοξένησε τον Αμπντουλάχ Οτσαλάν, ο οποίος σήμερα είναι φυλακισμένος. Οι σχέσεις των δυο χωρών βελτιώθηκαν αισθητά από τότε που τη Τουρκία ανέλαβε ο Recep Tayyip Erdogan, και τη Συρία ο Bashar al-Assad. Οι Τούρκοι επένδυσαν μεγάλα χρηματικά ποσά (αλλά και πολιτικά) στη Συρία, καθιερώνοντας μια ζώνη ελεύθερου εμπορίου, και απομακρυνόμενοι από το Ισραήλ.\nΟ Erdogan στην αρχή των διαδηλώσεων ζήτησε από τον Assad να προχωρήσει σε μεταρρυθμίσεις. Στη συνέχει παρακολούθησε τις εξελίξεις με αγωνία, βλέποντας πως οι συριακές υποσχέσεις για αλλαγή στάσης δεν τηρήθηκαν. Προειδοποίησε μάλιστα το καθεστώς να μη προχωρήσει σε βίαιη καταστολή των διαδηλώσεων γιατί θα υπάρξουν συνέπειες.\nΜια τουρκική στρατιωτική επέμβαση φαντάζει απίθανη, αλλά αν η πλημμυρίδα των προσφύγων που περνάνε τα σύνορα συνεχιστεί, ή αν οι Κούρδοι αρχίζουν να εισέρχονται μαζικά στη Τουρκία, ο Erdogan ίσως αποφασίσει να δημιουργήσει μια περιοχή «καταφύγιο» στη βόρεια ή στη βορειοανατολική Συρία. Αυτή η περιοχή θα μπορεί να μετατραπεί στη Βεγγάζη της Συρίας, και να αποτελέσει έδρα της αντίστασης στην οποία θα μπορούσαν να καταφύγουν οι λιποτάκτες στρατιώτες με τις οικογένειές τους. Κάποιο συμβούλιο αποστατών αξιωματικών, θα μπορούσε να οργανώσει επιθέσεις εναντίον του καθεστώτος, προσθέτοντας στρατιωτική πίεση στην ήδη ισχυρή διπλωματική και οικονομική πίεση που υφίσταται το καθεστώς.\nΑς ελπίσουμε πως το «κακό σπυρί» θα σπάσει πριν φτάσουμε στα χειρότερα. Η οικονομία της χώρας θα μπορούσε να καταρρεύσει, οπότε ο κάθε Σύριος θα είχε να επιλέξει μεταξύ της επανάστασης και της πείνας.\nΤο καθεστώς δέχεται πολλές πιέσεις, και μπορεί να αυτοκαταστραφεί μέσω εμφυλίου πολέμου, ή μπορεί να παραδοθεί αν οι αποστασίες και οι λιποταξίες φτάσουν σε τέτοιο επίπεδο που δεν θα διαθέτει πλέον το στρατιωτικό πλεονέκτημα.\nΤο πώς θα καταλήξει η κατάσταση είναι προς το παρόν άγνωστο. Αυτό που είναι σίγουρο είναι πως δύσκολα πια το καθεστώς θα μπορέσει να ελέγξει πλήρως τη χώρα.\nΣτέργιος 13/06/2011 11:23:11\nΚΙ ΑΛΛΗ εισβολή θα πραγματοποιήσει η Τουρκία;\nΚαλά λέει ο Σαρρής, ότι αυτήη χώρα δεν έχει ιστορία αλλά ποινικό μητρώο.\nΒΙΣ 13/06/2011 12:15:41\nΟ Ασαντ υποστηρίζεται από τη μειονότητα των Αλεβιτών και από τους Χριστιανούς. Οι Σουννίτες, δηλ. οι ορθόδοξοι μουσουλμάνοι, είναι αντίθετοι από παλιά με το Μπάαθ και η καταπίεση του καθεστώτος Ασαντ απευθύνεται προς αυτούς κυρίως.\nΟ Ερντογάν είναι Σουννίτης, όπως και η πλειονότητα των Τούρκων. Το τι θα συμβεί στις μειονότητες της Συρίας, Αλεβίτες και Χριστιανούς, όταν πέσει ο Ασαντ, το αφήνω στη φαντασία σας.\nΟι Τούρκοι έχουν μακρά πείρα στη διαχείριση τέτοιων "προβλημάτων"....\nΚοντη Λιζα 13/06/2011 13:53:54\nΥπήρξαν αναφορές ότι στο εσωτερικό της χώρας δρουν ελεύθεροι σκοπευτές ΣΙΑ, Μοσσάντ. Το άρθο δεν λέει τίποτα...\nΕπίσης ο τύπος αναφέρει φυγή των Σύρων στην Τουρκία. Κατά την γνώμη σας που θα κατευθυνθούν στην συνέχεια; Μήπως να κάνουμε προετοιμασίες να τους υποδεχτούμε και αυτούς; Άλλωστε έχουμε την εμπειρία του νταβατζή με το "σχισμένο" κοράνι\nA.M. 13/06/2011 14:29:42\nΣιγά σιγά όλο και περισσότερο επιβεβαιώνονται οι προβλέψεις της Πράβντα για το τι μέλλει γίγνεσθαι το 2011.\nΣίγουρα πάντως οι επόμενοι έξη μήνες του χρόνου δεν προβλέπονται πληκτικοί για το χωριό μας και τα περίχωρα.\nxriteo 13/06/2011 14:59:09\nΑ.Μ εχεις το αρθρο της Πραβντα;Σου ειναι ευκολο να το προβαλεις, η να δωσεις διευθυνση;\nA.M. @ xriteo 13/06/2011 15:09:40\nxriteo 13/06/2011 15:17:31\nEast 13/06/2011 20:32:24\nΗ Ελλάδα γιατί έχει εγκαταλείψει την μειονότητα των "Ρωμιών-Ορθόδοξων" της Συρίας;


Αναζητώ παιδαγωγό με άριστη γνώση αγγλικής γλώσσας για δημιουργικη απασχοληση στα αγγλικα, μετακινηση σε δραστηριοτητες, να είναι κάτοχος Ι.Χ. αυτοκινήτου και βοηθεια στην μητέρα για την προετοιμασία τους για ύπνο. Προτιμούνται κυρίες έως 40 ετών. Δευτέρα - Παρασκευή, 15.00-21.00, Σάββατο, 09.00-15.00. Αμοιβή 600€ + ασφάλιση.


Λούντζης: «Ματώναμε για κάθε φάση» - Onsports.gr\nOnsports Team\t21 Ιουλίου 2015, 03:45\nΛούντζης: «Ματώναμε για κάθε φάση»\nΟ γκαρντ της Εθνικής Εφήβων, Μιχάλης Λούντζης, απέδωσε την άνετη νίκη επί της Σερβίας (77-62) στην αυτοσυγκέντρωση και το πάθος που επέδειξε ο ίδιος και οι συμπαίκτες του...\n«Μπήκαμε πολύ πιο δυναμικά σε σχέση με το παιχνίδι με την Γαλλία. Χθες είχαμε μπει νωθροί, όμως σήμερα από το πρώτο δευτερόλεπτο πέφταμε για τις διεκδικούμενες μπάλες, τρέχαμε στην άμυνα, ματώναμε για κάθε φάση και δικαιωθήκαμε με την άνετη νίκη. Σίγουρα θα μας βοηθήσει ψυχολογικά το συγκεκριμένο αποτέλεσμα στην συνέχεια. Θα ανέβει η ψυχολογία. Όμως, αυτά τα φιλικά γίνονται για να βρεθούμε λίγο ως ομάδα και να δούμε που βρισκόμαστε. Την Πέμπτη αρχίζουν τα κανονικά παιχνίδια που έχουν την σημασία τους. Περιμένουμε ο κόσμος να συνεχίσει να είναι το ίδιο θερμός και να έρχεται να μας υποστηρίζει».\nΟ άμεσος συνεργάτης του εορτάζοντα κόουτς της ομάδας, Ηλία Παπαθεοδώρου, Γιώργος Δοξάκης, τόνισε: «Άλλαξαν πράγματα σε σχέση με το παιχνίδι με την Γαλλία μέσα από την δουλειά που κάναμε... Με το βίντεο και τις ομιλίες κατ’ ιδίαν με τα παιδιά. Είδαν τα λάθη τους στο βίντεο, είδαν τι έπρεπε να κάνουν και θεωρώ πως έπαιξε ρόλο και η παράδοση. Γιατί με τους Σέρβους έχουμε μια παράδοση μέχρι στιγμής θετική. Η Γαλλία με την Σερβία είναι τελείως διαφορετικές ομάδες, απλά σήμερα πέρα από το πάθος που έβγαλαν τα παιδιά, αλλά και την παράδοση γιατί κάποια από αυτά τα παιδιά τα έχουμε κερδίσει στο Παγκόσμιο, είχε την γιορτή του ο κόουτς και τα παιδιά του έκαναν δώρο τα καλά ποσοστά... Επίσης, παίξαμε πολύ καλά στην άμυνα και για αυτό φτάσαμε στη νίκη. Κάθε νίκη σε τέτοιο επίπεδο Εθνικών ομάδων βοηθάει πολύ. Και δεν πρέπει να ξεχνάμε πως στην έναρξη του Ευρωπαϊκού θα αντιμετωπίσουμε την Κροατία μια ομάδα της οποίας το στυλ παιχνιδιού της μοιάζει με τους Σέρβους και στα κορμιά και στο στυλ παιχνιδιού. Θεωρώ πως θα κριθεί στην άμυνα. Αυτή είναι που μας δίνει τα παιχνίδια και όποτε παίζουμε άμυνα ζεσταίνονται τα παιδιά και στην επίθεση».\n5 λεπτά πριν Συγκίνηση και χαμός στα αποδυτήρια του ΠΑΟΚ!\n16 λεπτά πριν Απίστευτο: Το μπλουζάκι του ΠΑΟΚ για τον τίτλο είναι ίδιο με το περσινό της ΑΕΚ!\n22 λεπτά πριν «Τρελάθηκε» ο Σαββίδης: Γιόρτασε τον τίτλο με καπνογόνο στη σουίτα! (photos)\n25 λεπτά πριν ΠΑΟΚ: Το πανηγυρικό μήνυμα της ΠΑΕ για το πρωτάθλημα (photo)


Γυμνή στο Instagram η Γκούινεθ Πάλτροου... γιόρτασε τα 48α γενέθλιά της γυμνή!\nΈνα αναπάντεχο «δώρο» στους 7,3 followers της στο Instagram επιφύλαξε η Γκουίνεθ Πάλτροου παρά το γεγονός ότι ήταν η ίδια που γιόρταζε τα γενέθλιά της.\nΗ 48χρονη ηθοποιός από την Αυστραλία πόζαρε στον φωτογραφικό φακό γυμνή καλύπτοντας τα επίμαχα σημεία με τα χέρια και την πόζα που πήρε.\n«Σήμερα φοράω μόνο το “κοστούμι” των γενεθλίων μου. Σας ευχαριστώ για τις ευχές σας» έγραψε η Πάλτροου φροντίζοντας να διαφημίσει και την ιστοσελίδα της: Ευχαριστώ και το goop για αυτή τη φοβερή κρέμα σώματος που μου επιτρέπει να σκέφτομαι ότι μπορω ακόμα να ποζάρω χωρίς τα ρούχα μου.\nΌπως ήταν αναμενόμενο η ανάρτηση συγκέντρωσε πολλά like και θετικά σχόλια με πιο ηχηρή εξαίρεση την… κόρη της 48χρονης ηθοποιού η οποία έγραψε.\n«Μαμά» έγραψε με κεφαλαία γράμματα στα αγγλικά η 16χρονη Έιπλ η οποία προφανώς δεν περίμενε να δει τη μητέρα της σε μια τέτοια δημόσια φωτογραφία.\nPrevious Νew York Times: O Tραμπ πλήρωνε φόρους… 750 δολάρια το χρόνο!\nNext Τρομακτικό ατύχημα στην Formula 2 στο γκραν πρι της Ρωσίας (Video)


Αυτοκτονία στο Μοσχάτο: Νέα στοιχεία για τον 43χρονο, τι βρέθηκε στο ψιλικατζίδικο – Newsbeast\nΦίλες της κόρης του τα κορίτσια που φέρεται να αποπλάνησε ο κατηγορούμενος\nΟ ίδιος φρόντιζε να κερδίζει την εμπιστοσύνη τους και να μαθαίνει όποιο πρόβλημα αντιμετώπιζαν στα σπίτια τους.\nΔεν είναι τυχαίο ότι και τα δύο κορίτσια αντιμετώπιζαν προβλήματα και εντάσεις με τους γονείς τους και είχαν θέματα επικοινωνίας, κυρίως με τον πατέρα ή τον πατριό τους.\nΦέρεται, μάλιστα, να είπε στους αστυνομικούς ότι είχε επισκεφθεί ψυχολόγο, στην οποία είχε αποκαλύψει ότι έχει ερωτική σχέση με μια ανήλικη. Της είχε πει ότι ήταν άνω των 15 αντί 14 ετών, γιατί είχε διαβάσει στο διαδίκτυο ότι ο νόμος επιτρέπει τις ερωτικές σχέσεις αν η ανήλικη είναι άνω των 15 ετών. Φέρεται, επίσης, να είπε στην ψυχίατρο ότι νοιάζεται για τα κοριτσάκια, γιατί βρίσκονται σε δύσκολη θέση και θέλει να τα βοηθήσει.\nΗ γιατρός του απάντησε ότι πρέπει να σταματήσει τη σχέση αυτή, γιατί δεν είναι δουλειά του να σώσει τον κόσμο.\nΟι αστυνομικοί κατά τη διάρκεια έρευνας στο κατάστημα του 43χρονου βρήκαν τον έλεγχο προόδου στο σχολείο μίας από τις δύο ανήλικες με τις οποίες παραδέχθηκε ότι είχε ερωτικές σχέσεις.\nΟ 43χρονος, σύμφωνα με πληροφορίες, οδηγείται στις φυλακές Τριπόλεως, όπου κρατούνται κυρίως κατηγορούμενοι για σεξουαλικά εγκλήματα.\nΣΧΕΤΙΚΑ TAGSαυτοκτονια Μοσχατο\nΠεμπτη, 06 Ιουνιου 2019, 0:18\nΝα ηταν μεχρι 25 χρονων,καταλαβαινω οτι του αρεσουν οι μικρες..ομως να εχει ηλικια 43 χρονων?εισαι πολυ μεγαλος ρε συ για κοριτσια 14 και 15 χρονων..\nΠεμπτη, 30 Μαϊου 2019, 10:25\nΡε σιχαμενε, ανώμαλε με κοριτσάκια την έβρισκες στην ηλικία της κόρης σου; δεν ντραπηκες καθόλου;;; αρρωστημένα μυαλά, παραδειγματικη τιμωρία!!!!!\nΠεμπτη, 30 Μαϊου 2019, 9:55\nΟ μουσικοσυνθέτης παλιά πως την είχε γλυτωσει ;\nΠεμπτη, 30 Μαϊου 2019, 9:46\nΤέτοιες κουλτούρες και πολιτισμό μας έφεραν με τα ανοιχτά σύνορα που έχουμε. Να τον στείλουν πίσω στη χώρα του, εκεί που είναι νόμιμα αυτά.\nΜπράβο στατελ. Συμφωνώ να τον στείλουμε από εκεί που ήρθε. Στο Πακιστάν που πουλάνε τα κοριτσάκια τους από 11 ετών στους γαμπρούς. Για εκεί είναι.\nΠεμπτη, 30 Μαϊου 2019, 9:40\nΛυπάμαι πολύ τα θύματα του. Ιδιαίτερα το κορίτσι που έχασε τη ζωή του.Αλλά μην ξεχνάμε και την οικογένεια του και ιδιαίτερα την κόρη του η οποία πρέπει να έχασε τη γη από τα πόδια της. Θέλει μεγάλη στήριξη αυτό το παιδί για να βγει όσο μπορεί περισσότερο αλώβητο από αυτή την ιστορία.\nΠεμπτη, 30 Μαϊου 2019, 9:18\nΕίναι κάθαρμα και θέλει να τον κλείσουν ισόβια στη φυλακή.\nΚαι μάλιστα σε φυλακή υψίστης ασφαλείας.\nΓι'αυτους τους άρρωστους απαιτούνται τέτοια ακραία μέτρα.\nΠεμπτη, 30 Μαϊου 2019, 11:00\nΘα τον ταΐζουν θα τον ποτίζουν θα τρώει και καμιά.......και θα του αρέσει.\nΚατά τη γνώμη μου θα πρέπει να τον βάλουν σε ψυχιατρική κλινική από τις χειρότερες.\nΕκεί θα περνά ζωή κόλαση και θα εξοφλεί τον οίνο που προκάλεσε.\nΘα τρελαθεί θα τον χαπακώνουν και θα είναι ένας ζωντανός νεκρός. Αυτό του αξίζει.\nπαρακαλώ να μην συγχεετε τις φυλακές με τις ψυχιατρικές κλινικές.Οι μεν είναι για τους εγκληματίες οι δε για τους ασθενείς . Η βαρύτητα ενός εγκλήματος δεν σημαίνει οτι ο δράστης είναι ψυχικά ασθενής,όσο αποτρόπαιο και άν είναι. σχετικά με τις ψυχιατρικές κλινικές θα πρέπει να έχουν το δυνατόν πιό ευχάριστες συνθήκες διαβίωσης διότι απευθύνονται σε ασθενείς και όχι σε εγκληματίες.\nΠεμπτη, 30 Μαϊου 2019, 9:15


Η εκδήλωση-συζήτηση της 20ης Σεπτεμβρίου | Anarchy press gr\nΤην Τρίτη 20 Σεπτεμβρίου πραγματοποιήθηκε στον χώρο της Αναρχικής Αρχειοθήκης η προγραμματισμένη εκδήλωση που αφορούσε τον ένοπλο μετεμφυλιακό αγώνα στην Ισπανία, στον οποίο καθοριστική ήταν η παρουσία και συμβολή του Φ. Σαμπατέ.\nΗ εκδήλωση αυτή (όπως και η επομένη της 6ης Οκτωβρίου) γίνεται με την ευκαιρία της συμπληρώσεως 80 χρόνων από την έναρξη του εμφυλίου πολέμου στην Ισπανία. Πριν από την συζήτηση προβλήθηκε η δίωρη ταινία με τίτλο Behold a Pale Horse, η οποία δημιουργήθηκε το 1964, τέσσερα χρόνια μετά τον θάνατο του Sabaté. Τον Sabaté ενσαρκώνει ο Γκρέγκορυ Πέκ και τον επικεφαλής της Γκουάρντια Θιβίλ ο Άντονυ Κουήν, ενώ ανυπέρβλητος είναι ο ρόλος του Ομάρ Σαρίφ στο ρόλο νεαρού ιερέα. Η ταινία περιγράφει με μυθιστορηματικό τρόπο τους τελευταίους μήνες της ζωής του Sabaté.\nΑκολούθησε συζήτηση κατά την οποία εξετάσθηκαν οι αρνητικές επιδράσεις και τα αποτελέσματα της –αντίθετης προς την αναρχική θεώρηση και απελευθερωτική προοπτική– επιλογής του ένοπλου αγώνα.\nΠαραθέτουμε, στη συνέχεια, μία σύντομη βιογραφία του Sabaté.\nΓεννήθηκε στις 30 Μαρτίου του 1915 στο L’ Hospitalet de Llobregat στη Βαρκελώνη. Εντάχθηκε στην CNT το 1931. Το 1932, μετά τα γεγονότα της Fijols, σχημάτισε μαζί με άλλους νέους την ομάδα Los Novatos (Οι νεοσύλλεκτοι), η οποία εντάσσεται στην FAI. Η ομάδα συμμετείχε στην εξέγερση της 8ης Ιανουαρίου 1933 και το 1935 θα πραγματοποιήσει την πρώτη της απαλλοτρίωση (ληστεία) για την παροχή κεφαλαίων σε μια ομάδα υπεράσπισης φυλακισμένων.\nΣτις 18 Ιουλίου 1936, η φασιστική εξέγερση στη Βαρκελώνη νικήθηκε, αλλά ο εμφύλιος πόλεμος δεν απετράπη. Στις 27 Αυγούστου, 1936, ο Sabaté και ο αδελφός του José προσχώρησαν σε κλιμάκιο της CNT-FAI, τους «Νέους Αετούς», που πολέμησε στο μέτωπο της Αραγωνίας. Όταν τελείωσε ο πόλεμος βρισκόταν στην 26η μεραρχία, που έφερε το όνομα του Ντουρρούτι. Με τα υπολείμματα της διέσχισε τα γαλλικά σύνορα, όπου βρέθηκε σε στρατόπεδο συγκέντρωσης στη Vernet. Στην συνέχεια αγωνίστηκε στη γαλλική αντίσταση κατά των Ναζί. Το 1945, ο Sabaté έδωσε συνέχεια στον αγώνα του ενάντια στο φασιστικό καθεστώς και στις 20 Αυγούστου 1945 επέτυχε την απελευθέρωση δύο φυλακισμένων συντρόφων. Η ομάδα του συνέχισε να χτυπά το καθεστώς του Φράνκο και τους υποστηρικτές του, ενώ με ληστείες εταιρειών και τραπεζών χρηματοδοτούνταν η οργανωμένη αντίσταση. Στις 2 Μαρτίου 1949, σκότωσαν δύο επικεφαλής της φασιστικής Φάλαγγας.\nΑυτή η πάλη ενάντια στην τυραννία κράτησε δεκαπέντε χρόνια. Ο «El Quico» χαρακτηρίσθηκε ως ο υπ’ αριθμόν 1 δημόσιος κίνδυνος και ήταν ένας διαρκής εφιάλτης για τις αρχές. Ενώ πολλοί από τους συντρόφους του, συνελήφθησαν ή σκοτώθηκαν κατά τη διάρκεια των ετών –συμπεριλαμβανομένων του αδελφού του José το 1949 και τον έτερου αδελφού του Manuel το 1950– ο Sabaté κατόρθωνε να γλιστρά μέσα από τους διάφορους κλοιούς και τις παγίδες που έστηνε η Γκουάρντια Θιβίλ., έως και τον Ιανουάριο του 1960.\nΣτις 30 Δεκεμβρίου 1959 διέσχισε τα σύνορα Γαλλίας-Ισπανίας για τελευταία φορά και στις 5 Ιανουαρίου, 1960 σκοτώθηκε σε San Celoni από την Somaten (Καταλανική Εθνοφυλακή) και την Γκουάρντια Θιβίλ. Ήταν 45 ετών.\nΤέσσερις από τους συντρόφους του, οι οποίοι τον συνόδευσαν σε αυτή την επιχείρηση σκοτώθηκαν, προηγουμένως, κατά τον εγκλωβισμό της ομάδος σε ένα αγρόκτημα. Πρόκειται για τους Antonio Guitart, 29 ετών, Rogelio Madrigal 27 ετών, Francisco Conesa Alcaraz, 39 ετών και τον Martin Ruiz Montoya, 20 ετών.\nBy anarchypress, on 22 Σεπτεμβρίου, 2016 at 17:31, under Αναρχικές εκδηλώσεις. Ετικέτες:Αναρχική Αρχειοθήκη, Ισπανικός Εμφύλιος, Σαμπατέ, ένοπλος αγώνας, εκδήλωση-συζήτηση.\tΧωρίς σχόλια\tBoth comments and trackbacks are currently closed.\n« Περί λαϊκισμού\nΠολεμικά αέρια στην υπηρεσία της καταστολής »\nΣΥΝΕΧΕΙΣ ΕΞΕΓΕΡΣΕΙΣ ΑΠΟ ΤΟΥΣ ΚΟΛΑΣΜΕΝΟΥΣ ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ – ΕΦΙΑΛΤΗΣ Ο ΕΓΚΛΕΙΣΜΟΣ ΤΟΥΣ ΣΤΑ ΣΤΡΑΤΟΠΕΔΑ ΣΥΓΚΕΝΤΡΩΣΗΣ ΑΠΟ ΤΗΝ ΚΟΜΜΟΥΝΙΣΤΙΚΗ ΚΥΒΕΡΝΗΣΗ ΤΟΥ ΣΥΡΙΖΑ\tΤΣΕΤΣΕΝΙΑ ΚΑΙ ΤΣΕΤΣΕΝΟΙ (Μέρος Α΄)\tΗ «ΕΠΙΤΡΟΠΗ ΔΙΑΛΟΓΟΥ ΓΙΑ ΤΗΝ ΣΥΝΤΑΓΜΑΤΙΚΗ ΑΝΑΘΕΩΡΗΣΗ», ΚΑΙ ΤΟ «ΣΙΔΕΡΕΝΙΟ» ΚΑΘΕΣΤΩΣ ΤΣΙΠΡΑ\tΗ τραγωδία είναι πιο χυδαία από τη φαρσοκωμωδία\tΗ «ΚΡΙΣΗ» ΩΣ «ΕΥΚΑΙΡΙΑ» ΑΝΑΔΙΑΤΑΞΗΣ ΤΗΣ ΕΞΟΥΣΙΑΣ\tΗ «αλαζονεία της εξουσίας» και οι επιβλαβείς επιπτώσεις της\tΔΕΚΕΜΒΡΙΑΝΑ 1944: Μια μεθοδευμένη Σφαγή\tΨυχολογικά πειράματα κοινωνικής συμπεριφοράς\tΔολοφονικές μπανάνες: Dole Food Company και Chiquita Brands International\tΗ ΙΣΤΟΡΙΚΗ ΕΞΕΛΙΞΗ ΤΩΝ ΦΥΛΑΚΩΝ\tKατηγορίες


ΒΡΟΧΕΣ ΚΑΙ ΚΑΤΑΙΓΙΔΕΣ ΚΑΤΑ ΤΟΠΟΥΣ ΙΣΧΥΡΕΣ ΣΤΗΝ ΚΕΝΤΡΙΚΗ ΚΑΙ ΒΟΡΕΙΑ ΗΠΕΙΡΩΤΙΚΗ ΧΩΡΑ ΚΥΡΙΩΣ ΤΙΣ ΜΕΣΗΜΒΡΙΝΕΣ-ΑΠΟΓΕΥΜΑΤΙΝΕΣ ΩΡΕΣ.\nΟΙ ΜΕΤΕΩΡΟΛΟΓΙΚΕΣ ΣΥΝΘΗΚΕΣ ΕΥΝΟΟΥΝ ΤΗ ΜΕΤΑΦΟΡΑ ΣΚΟΝΗΣ ΣΤΑ ΝΟΤΙΑ.\nΣτην Αττική ο καιρός θα είναι αρχικά αίθριος, αλλά βαθμιαία θα αναπτυχθούν νεφώσεις και θα σημειωθούν βροχές και τοπικές καταιγίδες από το μεσημέρι, ενώ η θερμοκρασία θα κυμανθεί από 17 έως 32 βαθμούς Κελσίου.\nΣτη Θεσσαλονίκη προβλέπεται αρχικά αίθριος καιρός με τοπικές νεφώσεις το απόγευμα και βροχές. Βελτίωση αναμένεται από το βράδυ, ενώ η θερμοκρασία θα κυμανθεί γενικά από 18 έως 30 βαθμούς Κελσίου.\nΣτη Μακεδονία και τη Θράκη ο καιρός θα είναι αρχικά αίθριος αλλά βαθμιαία θα αναπτυχθούν νεφώσεις και θα σημειωθούν τοπικές βροχές και καταιγίδες. Τα φαινόμενα θα είναι κατά τόπους έντονα αρχικά στην κεντρική και ανατολική Μακεδονία και αργότερα στη Θράκη. Το βράδυ τα φαινόμενα στη Μακεδονία θα εξασθενήσουν, ενώ η θερμοκρασία θα κυμανθεί γενικά από 21 έως 33 βαθμούς Κελσίου.\nΣτα Νησιά του Ιονίου, την Ηπειρο, τη Δυτική Στερεά και τη Δυτική Πελοπόννησο ο καιρός θα είναι γενικά αίθριος. Τοπικές νεφώσεις θα εκδηλωθούν από το μεσημέρι στα ηπειρωτικά με πιθανότητα πρόσκαιρων όμβρων στην Ηπειρο, ενώ η θερμοκρασία θα κυμανθεί γενικά από 15 έως 31 βαθμούς Κελσίου.\nΣτη Θεσσαλία, την Ανατολική Στερεά, την Εύβοια και την Ανατολική Πελοπόννησο ο καιρός θα είναι αρχικά αίθριος, αλλά βαθμιαία θα αναπτυχθούν νεφώσεις και θα σημειωθούν τοπικές βροχές και σποραδικές καταιγίδες κατά τόπους ισχυρές στα βόρεια. Τα φαινόμενα από το βράδυ θα εξασθενήσουν, ενώ η θερμοκρασία θα κυμανθεί γενικά από 15 έως 33 βαθμούς Κελσίου.\nΣτα Νησιά Ανατολικού Αιγαίου ο καιρός θα είναι γενικά αίθριος και μόνο στα βόρεια θα υπάρχουν τοπικές νεφώσεις με πιθανότητα πρόσκαιρης καταιγίδας μετά το απόγευμα, ενώ η θερμοκρασία θα κυμανθεί γενικά από 18 έως 30 βαθμούς Κελσίου.


Προσφυγόπουλα Σχολείο Σέρρες\n19/10/2018, 21:20 203\nΜόλις 25 από τους 130 μαθητές που φοιτούν στο Δημοτικό Σχολείο Σκουτάρεως, του Δήμου Σερρών, κάθισαν σήμερα στα θρανία, με τους υπόλοιπους να απέχουν από το σχολείο ως ένδειξη διαμαρτυρίας για τη φοίτηση δέκα προσφυγόπουλων στο εν λόγω δημοτικό\nΣύμφωνα με το voria.gr, που επικαλείται τοπικό μέσο των Σερρών, οι γονείς και οι κηδεμόνες των 105 μαθητών, με αυτή την κίνησή τους, εξέφρασαν τη δυσαρέσκειά τους και δεν έστειλαν τα παιδιά τους στο σχολείο. «Οι διαμαρτυρίες των γονέων είναι υπερβολικές» τόνισε σε δηλώσεις του ο περιφερειακός διευθυντής Εκπαίδευσης Κ. Μακεδονίας, Παναγιώτης Ανανιάδης, υπογραμμίζοντας πως τα επιχειρήματα των γονέων «δεν έχουν σχέση με την πραγματικότητα».\nΣύμφωνα με τον κ. Ανανιάδη, στην προκειμένη περίπτωση μπορεί να παρέμβει ο εισαγγελέας Σερρών -όπως είχε γίνει και το 2016 και στον Προφήτη του Δήμου Βόλβης, όπου και εκεί οι μαθητές απείχαν από τα μαθήματά τους για τον ίδιο λόγο.\nΣύμφωνα με το τοπικό μέσο, οι γονείς των μαθητών του Δημοτικού Σχολείου Σκουτάρεως απέστειλαν εξώδικα τις προηγούμενες ημέρες στον προϊστάμενο της πρωτοβάθμιας εκπαίδευσης Σερρών, στον δήμαρχο Σερρών και στον αντιπεριφερειάρχη, ζητώντας να δημιουργηθεί σχολείο εντός της προσφυγικής δομής.\n«Η πολιτική απόφαση της κυβέρνησης είναι ανοιχτά σχολεία για όλους και να μην υποκύπτουμε σε πιέσεις που έχουν βάση στην ξενοφοβία ή ρατσιστικές συμπεριφορές, αλλά να υιοθετούμε πρακτικές στην Εκπαίδευση, στη βάση των ανθρωπίνων δικαιωμάτων και της αλληλεγγύης» αναφέρει σε ανακοίνωσή της η Ν.Ε. ΣΥΡΙΖΑ Σερρών.\nΠαλιοφασίστες , ξεχάσατε όταν οι Έλληνες έφευγαν στην γερμανία και στην αμερική για να δουλέψουν ,σας φταίνε τα παιδιά προσφύγων τώρα, δεν υπάρχουν λέξεις να σας χαρακτηρίσουν!\nΝΑ ΦΥΓΟΥΝ ΟΛΟΙ ΤΩΡΑ...Α ΡΕ ΜΗΤΣΟΤΑΚΗ ΠΟΤΕ ΘΑ ΕΡΘΗΣ.\n@16:54: Δηλαδή, με πιο απλά λόγια, οι εκτός Τόπου και χρόνου "ανθρωπιστές" θέλουν να βάλουν στην ίδια τάξη με τα Ελληνόπουλα, "προσφυγόπoυλα" από άλλες χώρες τα οποία δεν μιλάνε καθόλου Ελληνικά! Μπορούν να μας εξηγήσουν τι είδους μάθημα θα γινόταν σε μια τέτοια περίπτωση και τι είδους «πρόοδος» θα υπήρχε στα μαθήματα; Και αφού τα "πρoσφυγόπουλα" είναι (δήθεν) "πρoσωρινά εδώ" φιλοξενούμενα, τι νόημα έχει να πάνε σχολείο μαζί με τα Ελληνόπουλα; Σε αυτή την έκδηλη αγωνία των γονέων των μαθητών, οι "πρooδευτικoi" της περιoxής πάτησαν ξανά το "play", για να παίξει εκ νέου η χιλιoμασnμέvn κασέτα του "ρατσισμoύ". Αντί να απαντήσουν στα ερωτήματα και τις ανησυχίες που εμπεριέχονται στnv συγκεκριμένη περίπτωση, προτίμησαν και πάλι να χρησιμοποιήσουν λέξεις και φράσεις, οι οποίες όμως έχουν πλέον κουράσει αφάνταστα, όπως "μίσos" και "επικίνδυνη ρατσιστική τακτική".\nMιποσ κιριο Αλεκσι και κιριο Κουλι μαζι πρεπι να φτιακσουν 1 τεμενοσ εκι στο Σκουταρι για να προσεφχοντε ι αλοδαπι? οποσ βοτανικο! Κιριο Αλεκσι κε κιριο Κουλι καλι ανθροπι διμοκρατεσ κε αντιρατσιστεσ!\nΔαγκωτή και σωρηδόν έχει να πέσει η ψήφος στην XA!\nΠαρακάτω θα δείτε τα σχόλια όπου εκφράζω την άποψη μου. Θεωρώ ορθές απόψεις. Ο σύλλογος Γονέων είχε ήδη βγάλει ανακοίνωση και δεν δημοσιοποιειται. . Ψάξτε στο διαδίκτυο συνελληνες και θα την βρείτε. . Αναφέρει τα εξης : .. [Με έκπληξη διαβάσαμε όλες αυτές τις μέρες αυτά που γράφτηκαν για το Δημοτικό Σχολείο Σκουτάρεως. Προφανώς από άτομα που δεν είχαν διαβάσει καν τα εξώδικά μας και τα οποία αναφερόταν σε συγκεκριμένα σημεία που είχαν να κάνουν και με την ύποπτη δράση των ΜΚΟ στη διαχείριση της προσφυγικής κρίσης. Είδαμε αποκομμένα αποσπάσματα να κοσμούν δηλώσεις «επισήμων», οι οποίοι άλλα έλεγαν μπροστά στις κάμερες και άλλα έλεγαν σε εμάς στις κατ’ιδίαν επαφές μας με αυτούς. Κατόπιν μας κατηγόρησαν για αποχή. Φυσικά ξεχνούν ότι όλο το σχολείο με τη συμμετοχή των παιδιών μας είχε ετοιμάσει μια γιορτή υποδοχής για τους νέους μαθητές. Δυστυχώς το πρωί της 19/10/2018 αντικρίσαμε έξω από το σχολείο ένα πλήθος από κάμερες που τραβούσαν πλάνα, περιπολικά, άνδρες της Ασφάλειας, τοπικούς κομματικούς παράγοντες συγκεκριμένου χώρου και πλήθος άγνωστων σε εμάς ατόμων που επέβαιναν σε αυτοκίνητα με πινακίδες από άλλους Νομούς, τα οποία άτομα εισήλθαν όλα στον χώρο του σχολείου. Προφανώς όλοι αυτοί θεωρούσαν φυσιολογικό να αντικρίσουν τα παιδιά ξαφνικά μια τέτοια εικόνα αναστάτωσης. Είτε αυτά ήταν τα προσφυγόπουλα, είτε τα παιδιά μας. Άραγε στις ενέργειες αυτές δεν υπήρχε τίποτε παράνομο; Οι μόνοι παράνομοι ήμασταν εμείς. Και μας προειδοποίησαν ότι θα επέμβει Εισαγγελέας. Άτομα που δεν απασχολήσαμε ποτέ τη Δικαιοσύνη βρεθήκαμε ξαφνικά εν δυνάμει κατηγορούμενοι. Τη Δευτέρα ελπίζουμε τα μαθήματα να γίνουν κανονικά και να λείψουν οι φιέστες και οι τρίτοι παρατρεχάμενοι που παρεισέφρησαν στο χώρο του Σχολείου. Διότι αυτό επιτάσσει ο στοιχειώδης σεβασμός στον ευαίσθητο ψυχισμό των παιδιών. Αυτό που συνέβη την Παρασκευή δεν ήταν αποχή δική μας, αλλά κατάληψη του Σχολείου από τρίτους και ελπίζουμε να μην ξανασυμβεί. Σύμφωνα με τους κανόνες δημοσιογραφικής δεοντολογίας παρακαλούμε να δημοσιευτεί αυτούσιο. Για τον Σύλλογο Γονέων και Κηδεμόνων Ο Πρόεδρος Τσακιρίδης Βασίλειος] .. Εγώ βλέπω απλώς ότι διαστρεβλωθηκε για να προιδεασουν τους Έλληνες γονείς για την οποία μελλοντική αντίδραση θα υπάρξει σε έλευση ξένων παιδιών. Κοινώς στρατηγική κίνηση προνοησης υπέρ προστασίας ξένων παιδιών. Ο οποιοσδήποτε Έλληνας γονιός θα ντραπει να κοιτάξει έστω και δυσανασχετωντας εφόσον προβλήθηκε ως έτσι το θέμα αυτό. Ύπουλο ολο ! Τα συμπεράσματα δικά σας επισης. .. Λυπάμαι διαρκώς.\n'lσως το καλύτερο σχόλιο εδώ μέσα!\nΔεξιοί και φασίστες σχολιαστές για τα μπάζα. ΝΑΤΟ Ε.Ε. εξαπολύουν τους πολέμους, εμείς συμμετέχουμε στην ληστρική αυτή συμμορία. Θα λουστείτε λοιπόν τους πρόσφυγες μέχρι και στο ένα δισεκατομμύριο αν χρειαστεί.\nΔεν θυμάμαι να ρώτησε κανείς αν επιθυμώ με τα χρήματα των φόρων που πληρώνω να παρέχεται δωρεάν παιδεία σε λαθρομετανάστες. Θα μου πείτε σε ρώτησαν για τη διάθεση των μυστικών κονδυλίων? Για την αποκατάσταση των ζημιών στα ΑΕΙ από τους Ρουβίκωνες, τους λαθρέμπορους, τους dealers ναρκωτικών κλπ? Για τα καμένα και κατεστραμμένα από τις "συλλογικότητες"? Σκάσε και πλήρωνε ηλίθιε ψηφοφόρε τα δίποδα που ψήφισες!\nΞεκινά η επιχείρηση για την «βόμβα» των 119 κρουσμάτων κορωνοϊού στο πλοίο «Ελευθέριος Βενιζέλος»\nΚορωνοϊός: Πώς κρίνεται η θέση κάθε χώρας στην παγκόσμια κατάταξη\nΚομοτηνή: Σπείρα έκλεβε οχήματα και έκανε αγορές με κλεμμένες κάρτες\nΔύο χρόνια φυλακή με αναστολή σε ζευγάρι που έσπασε την καραντίνα και πήγε σε... φαστφουντάδικο\n03/04/2020, 10:21 1


» Vit A\n» Solgar Norwegian Cod Liver Oil 100caps\n7.92€ Apivita Ceramic Essential Oil Burner\nΚωδ. Προϊόντος: 2-103977\nΦυσική πηγή βιταμινών A & D καθώς και Omega - 3 πολυακόρεστων ουσιωδών λιπαρών οξέων (EPA & DHA) προερχόμενη από νορβηγικό μουρουνέλαιο. Τα ουσιώδη λιπαρά οξέα παίζουν σημαντικό ρόλο στον οργανισμό. Επηρεάζουν την παραγωγή ορμονών και την υγεία του ανοσοποιητικού και του καρδιαγγειακού συστήματος. Ρυθμίζουν τη μεταφορά της χοληστερόλης, τη διάσπαση και την απομάκρυνσή της από τον οργανισμό. Είναι επίσης απαραίτητα για τη φυσιολογική ανάπτυξη ειδικά των αιμοφόρων αγγείων και των νεύρων. Μέσω της λιπαντικής τους ικανότητας διατηρούν το δέρμα και τους άλλους ιστούς νεανικούς και μαλακούς.


ΚΕΕΔ - Κέντρο Εκπαίδευσης Ειδικών Δυνάμεων - Σελ. 56 - Forum για την θητεία\nΑρχική σελίδα του forum > Στρατός και σώματα ασφαλείας > Κατάταξη στο στρατό > Στρατιωτικές μονάδες και Κέντρα Εκπαίδευσης\nΚΕΕΔ - Κέντρο Εκπαίδευσης Ειδικών Δυνάμεων\nΑπάντηση Σελ. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 <1 545556\nΜηνύματα: 4 Παράθεση Απάντηση Θέμα: ΚΕΕΔ - Κέντρο Εκπαίδευσης Ειδικών Δυνάμεων\nΑποστολή: 30/Ιουνίου/2019 ώρα 10:46\nΕφόσον με αλλάξουν για πεζικό όπως φαντάζομαι και πολλούς άλλους που επέλεξαν σαν και εμένα αλλά τους έφεραν και αυτούς ειδικές δυνάμεις τι ασκήσεις θα κάνουμε; Μου είπες πάνω κάτω τι ακριβώς αλλά έτσι καμία λεπτομέρεια ακόμη για να ξέρω. Και αν με δώσουν μετάθεση για Έβρο η κάνα νησί τον ήπια, αν με επέμεναν πεζικό από την αρχή θα ήμουν τώρα κοντά στην περιοχή μου. Τελως πάντων σε ευχαριστώ πολύ για ότι απορία έχω ξανά θα επανέλθω. Να σαι καλά.\nΜέλος από: 22/Μαρτίου/2019\nΜηνύματα: 57 Παράθεση Απάντηση Αποστολή: 11/Ιουλίου/2019 ώρα 14:48\nΟσοι ειμαστε για ΚΕΕΔ τωρα την μαμησαμε😂\nΕπισης, ποιοι θα δωσετε για αθληματα να μπειτε αλεξιπτωτα?\nΠαράθεση Απάντηση Αποστολή: 28/Ιουλίου/2019 ώρα 21:01\nΚαλησπερα! Ειμαι τελειοφοιτος Ιατρικης και ενδιαφερομαι για Ειδικες δυναμεις. Ηθελα να ρωτησω αν υπαρχουν υγειονομικοι μεσα στις Ε. Δ.. Δηλαδη θα με βαλουν να κανω και υγειονομικος και καταδρομεας ή ενα απο τα δυο;\nΕπισης με υψος 1.65 θα εχω προβλημα να με παρουν ειδικες; Υπαρχει καποιο οριο; Γενικα ειμαι γυμνασμενος.\nΠαράθεση Απάντηση Αποστολή: 16/Σεπτεμβρίου/2019 ώρα 15:54\nΣτις 16/10 παρουσιάζομαι στο Μεγάλο Πεύκο. Ήθελα να ρωτήσω σχετικά με την αυστηρότητα που επιδεικνύουν στα αθλήματα. Περνάω τα όρια για κάμψεις, τρέξιμο, αλλα δεν το έχω με τις έλξεις. Αν δεν κανεις 4, σε διώχνουν κατευθείαν;\nΠαράθεση Απάντηση Αποστολή: 22/Σεπτεμβρίου/2019 ώρα 10:00\nΔύσκολα θα σε διώξουν\nΜηνύματα: 4 Παράθεση Απάντηση Αποστολή: 22/Σεπτεμβρίου/2019 ώρα 21:52\nΤο θέμα του παιδιού όπως και το δικό μου που παρουσιάζομαι ΚΕΕΔ, δεν είναι αν θα μας κόψουν από τις ειδικές αλλά αν θα μας πάρουν (επιλέξουν καλύτερα). Γενικά απ ότι έχω διαβάσει στο forum εξαρτώνται πολλά πράγματα όπως την ζήτηση για ειδικές, τον εκπαιδευτή που μετράει για έλξεις, κάμψεις κλπ και φυσικά τα βύσματα.\nΜέλος από: 19/Απριλίου/2019\nΜηνύματα: 15 Παράθεση Απάντηση Αποστολή: 23/Σεπτεμβρίου/2019 ώρα 16:13\nΔεν υπάρχει περίπτωση να κοπεί κανενας αν έχει μια ελάχιστη φυσικη κατάσταση τα στρατόπεδα θέλουν άτομα μην αγχώνεστε υπομονή και θα τα δείτε από κοντά σε λίγο καιρό\nΜηνύματα: 709 Παράθεση Απάντηση Αποστολή: 24/Σεπτεμβρίου/2019 ώρα 23:54\nΠιο παλια τη δικια μου σειρα το 13’ , οποιος δεν επιανε ορια για να φυγει απο ΚΕΕΔ για 2αΜαλ , κοβοταν !! Με Υπολοχαγο Κοτσωνα τοτε αμα ζητουσε 30 καμψεις και εκανες 29 σου εδινε ενα ωραιοτατο ακυρο ! Αλλα τα χρονια αλλαξανε πλεον λογω το οτι αργουν να μπουν και οι Εσσο και κοψανε μια οσοι δηλωσουν Ε. Δ θα τους παρουν κατα 99% , αλλα να εχετε και μια Α φυσικη κατασταση , δηλαδη οχι στον 1ο γυροι τρεξιμο να πεφτετε κατω ! Καλη επιτυχια στα νεα κομαντα !\nΠαράθεση Απάντηση Αποστολή: 25/Σεπτεμβρίου/2019 ώρα 00:01\nΑυτα ισχυουν και για τις μαλ\nΠαράθεση Απάντηση Αποστολή: 10/Οκτωβρίου/2019 ώρα 20:01\nΚαλησπέρα σας, μπαίνω 14/10 ΚΕΕΔ και σκέφτομαι να συνεχίσω με ειδικές δυνάμεις. Έχω κάποιες αποριες.1ον ποτέ δηλώνεις ότι θέλεις να κάτσεις ειδικές δυνάμεις και ποτέ περνάς τα αθλήματα.2ον Θέλω αν γίνεται να πάω ΜΑΚ υπάρχει δυνατότητα επιλογής ή όπου θέλουν σε στέλνουν.3ον Μου είπαν ότι μπορεί να με στείλουν και Κύπρο 35μκ αλλά αυτό δεν το θέλω γίνεται να το αποφύγω ; Ευχαριστώ πολύ


Δισαρχιερατική Θ. Λειτουργία στον Μητροπολιτικό Ναό – 41 χρόνια λαμπρής επισκοπικής πορείας συμπλήρωσε ο Σεβ. Ποιμενάρχης μας : ΙΕΡΑ ΜΗΤΡΟΠΟΛΙΣ ΜΟΝΕΜΒΑΣΙΑΣ ΚΑΙ ΣΠΑΡΤΗΣ – HOLY DIOCESE OF MONEMVASIAS AND SPARTIS\nΒρίσκεστε: Αρχική / Featured / Δισαρχιερατική Θ. Λειτουργία στον Μητροπολιτικό Ναό – 41 χρόνια λαμπρής επισκοπικής πορείας συμπλήρωσε ο Σεβ. Ποιμενάρχης μας


KampanaNews: Προσοχή: Καρκινογόνα τα παραψημένα φαγητά, από τις πατάτες μέχρι τα τοστ !\nΟ κίνδυνος προέρχεται από την ουσία ακρυλαμίδιο, που παράγεται όταν οι τροφές με άμυλο (ψωμί, πατάτες κ.α.) ψήνονται ή τηγανίζονται για πολλή ώρα σε υψηλές θερμοκρασίες, με αποτέλεσμα να αρχίσουν να μαυρίζουν.\nΗ Υπηρεσία Προδιαγραφών Τροφίμων (FSA) της Βρετανίας, σε νέες επίσημες συστάσεις της, σύμφωνα με το BBC, καλεί τους καταναλωτές να προσέχουν και να βγάζουν τις πατάτες ή το τοστ, μόλις αποκτήσουν το χρυσό χρώμα τους, προκειμένου να μειώσουν την κατανάλωση ακρυλαμιδίου.\nΗ FSA επίσης συστήνει στους καταναλωτές να μην διατηρούν τις πατάτες στο ψυγείο τους αλλά εκτός ψυγείου, επειδή σε χαμηλές θερμοκρασίες αυξάνονται τα επίπεδα σακχάρων, πράγμα που με τη σειρά του αυξάνει την ποσότητα ακρυλαμιδίου που παράγεται κατά το μαγείρεμα. Όπως αναφέρει, οι πατάτες πρέπει να αποθηκεύονται σε δροσερό σκοτεινό μέρες με θερμοκρασία άνω των έξι βαθμών Κελσίου.\nΤο ακρυλαμίδιο υπάρχει σε πολλές τροφές και είναι φυσικό υποπροϊόν της διαδικασίας του μαγειρέματος. Τα υψηλότερα επίπεδα της εν λόγω ουσίας παράγονται, όταν τροφές με πολύ άμυλο μαγειρεύονται σε πάνω από 120 βαθμούς Κελσίου (όπως τσιπς, ψωμί, μπισκότα, κράκερ, κέικ κ.α.). Όσο πιο σκούρο χρώμα παίρνει π.χ. το τοστ, τόσο περισσότερο ακρυλαμίδιο περιέχει.\nΣύμφωνα με την FSA, δεν είναι ακόμη ξεκάθαρο πόσο ακρυλαμίδιο μπορεί να ανεχθεί ένας άνθρωπος με ασφάλεια, όμως θεωρείται ότι ήδη καταναλώνουμε πάρα πολύ.\nΈνας εκπρόσωπος πάντως της οργάνωσης Cancer Research σχολίασε ότι η καρκινογόνα δράση των καλοψημένων ή καλοτηγανισμένων πατατών ή τοστ δεν έχει αποδειχθεί στους ανθρώπους.\nΤο ακρυλαμίδιο περιέχεται και στον καπνό του τσιγάρου, με συνέπεια το κάπνισμα να εκθέτει τους καπνιστές σε τριπλάσια ή τετραπλάσια επίπεδα της ουσίας, σε σχέση με τους μη κανπιστές.\nΚαταβάλλονται ήδη προσπάθειες, ώστε η βιομηχανία τροφίμων να μειώσει το ακρυλαμίδιο στις επεξεργασμένες τροφές και ήδη καταγράφεται κάποια πρόοδος. \nΌμως, σύμφωνα με τους επιστήμονες, δυστυχώς οι περισσότεροι άνθρωποι δεν γνωρίζουν καν ότι το ακρυλαμίδιο υπάρχει και ότι είναι δυνητικά επικίνδυνο. Γι’ αυτό, η FSAμόλις ξεκίνησε στη Βρετανία σχετική καμπάνια ενημέρωσης του κοινού, σε συνεργασία με «χρυσούς» Ολυμπιονίκες και με σύνθημα «Επιδιώξτε το χρυσό» (σ.σ. χρώμα στο μαγείρεμα).


Ιστορία: Δύσκολες Αποφάσεις | ΚΟΜΙΞ Wiki | Fandom\nΙστορίες, ΚΟΜΙΞ Ιστορίες, Καρλ Μπαρκς Project,\nΙστορία: Δύσκολες Αποφάσεις\nΚΟΜΙΞ 283, Η Μεγάλη Βιβλιοθήκη Disney Τόμος 37 - Ο Πυρομανής\nΗ ιστορία Δύσκολες Αποφάσεις αποτελεί μια δεκασέλιδη ιστορία που έγραψε και σχεδίασε ο Καρλ Μπαρκς στις 19 Σεπτεμβρίου 1945 και δημοσιεύθηκε για πρώτη φορά τον Ιανουάριο του επόμενου έτους.\nΤα ανιψάκια εκμεταλλεύονται την απόφαση του Ντόναλντ να συγκρατεί τα νεύρα του.\nΟ Ντόναλντ Ντακ έχει βγει βόλτα με την Νταίζυ Ντακ, η οποία τον ρωτά άμα έχει πάρει κάποια μεγάλη απόφαση για τη νέα χρονιά, όπως συνηθίζεται. Ο Ντόναλντ της απαντά αρνητικά αλλά η Νταίζυ του τονίζει ότι θα πρέπει να αποφασίσει να διορθώσει το χειρότερο ελάττωμα του: τον οξύθυμο χαρακτήρα του. Ο Ντόναλντ θυμώνει, προσβάλλει, την Νταίζυ και εκείνη του ρίχνει μια τσαντιά και φεύγει. Μόλις ηρεμεί, ο Ντόναλντ σκέφτεται ότι η Νταίζυ έχει δίκιο για το ότι χάνει εύκολα την ψυχραιμία του και αποφασίζει ότι θα προσπαθήσει να παραμείνει γαλήνιος ό,τι και να συμβεί.\nΌταν επιστρέφει στο σπίτι, βλέπει έναν χιονάνθρωπο που έχουν φτιάξει τα παιδιά και στον οποίο έχουν βάλει ένα ναυτικό καπέλο σαν το δικό του. Ο χιονάνθρωπος έχει εξαιρετικά άγρια έκφραση και αναπαριστά τον ίδιο. Δεν προσβάλλεται για την καθόλου κολακευτική αυτή απεικόνιση και μάλιστα χαίρεται που έφτιαξαν τον ανδριάντα του. Τα ανιψάκια που παρακολουθούν κρυμμένα στην αυλή παραξενεύονται.\nΟ Ντόναλντ μπαίνει στο σπίτι και αποφασίζει να γράψει την απόφασή του σε ένα φύλλο χαρτί και να το κορνιζώσει. Εντωμεταξύ τα παιδιά αρχίζουν να παίζουν χιονοπόλεμο. Μία χιονόμπαλα όμως πέφτει πάνω στο παράθυρο, το σπάει, και τελικά καταλήγει στην κορνίζα που έχει ετοιμάσει ο Ντόναλντ διαλύοντάς τη. Ο Ντόναλντ αντί να γίνει έξω φρενών, επισημαίνει στοργικά στους Χιούη, Λιούη και Ντιούη ότι τα παιχνίδια τους είναι υπερβολικά βίαια. Εκείνοι μένουν έκπληκτοι με τη συμπεριφορά του και αποφασίζουν να του ζητήσουν να παίξουν στη σοφίτα τώρα που είναι στις καλές του, γιατί συνήθως δεν τους αφήνει, ίσως γιατί δε θέλει να ανακαλύψουν κάποιο κρυμμένο μυστικό.\nΑρχικά, ο Ντόναλντ που εκείνη τη στιγμή γράφει σε έναν πίνακα την απόφαση του, αν και αρχικά νευριάζει, τελικά τους αφήνει να πάνε και μάλιστα τους θυμίζει να προσέξουν να μην σκοντάψουν και πέσουν στη σκάλα. Στη σοφίτα τα παιδιά ανακαλύπτουν ένα μπαούλο γεμάτο με παλιά ραβασάκια που έστειλε στον Ντόναλντ η Νταίζυ. Τα διαβάζουν δυνατά και οι φωνές τους φτάνουν μέχρι κάτω, με αποτέλεσμα να τα ακούσει ο Ντόναλντ και να βγει εκτός εαυτού με την αδιακρισία τους. Φουριόζος ανεβαίνει τη σκάλα, ενώ έχει αποφασίσει να ρίξει τα παιδιά στο μπουντρούμι. Πριν φτάσει όμως πάνω, θυμίζει στον εαυτό του την απόφαση που πήρε και σκέφτεται ότι δεν πρέπει να την παραβεί, χάνοντας την αυτοσυγκράτησή του.\nΈτσι, αντί να μαλώσει τα παιδιά, τα δελεάζει λέγοντας τους ότι άμα θέλουν μπορούν να κατέβουν στην κουζίνα για να φτιάξουν καραμέλα. Εκείνα παραξενεύονται ακόμα περισσότερο και υποπτεύονται ότι ίσως να τους έχει στήσει κάποια παγίδα. Όταν όμως φτάνουν στο σαλόνι, βλέπουν τον πίνακα με την απόφαση του θείου τους γραμμένη και περιχαρή καταλαβαίνουν τι συμβαίνει. Αποφασίζουν να εκμεταλλευτούν την κατάσταση, καθώς τώρα θα μπορούν να κάνουν ό,τι θέλουν χωρίς να φοβούνται μήπως φάνε της χρονιάς τους.\nΠηγαίνουν κατευθείαν στην κουζίνα, όπου παίρνουν ένα μεγάλο τσουκάλι και αρχίζουν τους πειραματισμούς. Ο Ντόναλντ που βρίσκεται στο δίπλα δωμάτιο, τους ακούει έντρομος να λένε ότι γνωρίζουν πως έχει κρύψει είκοσι κιλά ζάχαρη στο γκαράζ και τα παίρνουν, ενώ στη συνέχεια πως το μείγμα που έχουν φτιάξει, κοχλάζει και χύνεται στο πάτωμα. Κάνει φιλότιμες προσπάθειες να συγκρατηθεί, μέχρι που ακούγονται δυνατοί θόρυβοι και αποφασίζει να τους προτείνει να τους δώσει δυόμισι δεκάρες για να πάνε στον κινηματογράφο, μήπως και τη γλιτώσει η κουζίνα. Τα ανιψάκια όμως που έχουν αποθρασυνθεί τελείως, αρνούνται και παίρνουν την καραμέλα που έχουν φτιάξει στο σαλόνι όπου παίζουν με αυτή και λερώνουν τα έπιπλα.\nΟ Ντόναλντ πλέον τα παρακαλεί να βγουν έξω να φάνε το γλυκό, ενώ εκείνα του απαντούν με θράσος να βγει ο ίδιος έξω γιατί τους έχει ζαλίσει με τη μουρμούρα του. Ο Ντόναλντ διαπιστώνει λοιπόν ότι πλέον δεν τον σέβονται καθόλου, καθώς δεν έχουν λόγο να τον φοβούνται και το ξέρουν. Για να ξεχάσει τις σκοτούρες του, αποφασίζει να συγυρίσει τα γραμματόσημα του. Ένα από τα ανιψάκια όμως λίγο αργότερα βάζει μπροστά τον ανεμιστήρα για να κρυώσει γρηγορότερα η καραμέλα και τα γραμματόσημα σκορπίζουν σε όλο το δωμάτιο.\nΟ Ντόναλντ συνεχίζει να αντέχει και αρχίζει να μαζεύει τα γραμματόσημα. Στη συνέχεια τα απλώνει ξανά στο τραπέζι για να δει πόσα κατάφερε να περισώσει. Ένα από τα ανιψάκια παίρνει το τσουκάλι με την καραμέλα και τρέχει, ενώ τα άλλα δύο το κυνηγούν. Του βάζουν τρικλοποδιά με αποτέλεσμα να πέσει μαζί με το τσουκάλι που καταλήγει τελικά πάνω στον Ντόναλντ και τη συλλογή του.\nΤα δύο ανιψάκια επιτίθενται στο τρίτο επειδή κατέστρεψε την καραμέλα και αυτό τους αντεπιτίθεται με ντομάτες. Καταφέρνουν να τις αποφύγουν σκύβοντας, ενώ αυτές τελικά καταλήγουν πάνω στον Ντόναλντ, ο οποίος έχει μόλις πλυθεί και βάλει καθαρά ρούχα. Φτάνει στα όρια του και παίρνει την Νταίζυ για να τη συμβουλευτεί, εξηγώντας της ότι τα παιδιά έχουν αποχαλινωθεί εντελώς. Η Νταίζυ του λέει ότι θα πρέπει να τους τις βρέξει, χωρίς όμως να φανεί ότι είναι θυμωμένος. Ο Ντόναλντ συμφωνεί ότι αυτή είναι μία καλή ιδέα και τα ανιψάκια τον ακούν έντρομα.\nΟ Ντόναλντ πλησιάζει τα παιδιά με τη βίτσα και μελιστάλακτα τους ζητάει να έρθουν για να τους τις βρέξει. Αυτά όμως, του τονίζουν ότι δεν μπορεί να τους τις βρέξει. Εκείνος τα ρωτάει ποιος είναι λόγος και τα ανιψάκια του δείχνουν την απόφαση που έχουν μόλις γράψει στον πίνακα, δηλαδή ότι στο εξής θα είναι καλά παιδιά. Του εξηγούν ότι δεν υπάρχει λόγος να τους τις βρέξει για να γίνουν καλά παιδιά, γιατί είναι ήδη καλά παιδιά. Ο Ντόναλντ όμως τελικά εκρήγνυται και αρχίζει να τα κυνηγάει λέγοντας ότι δεν έχουν το δικαίωμα να του στερήσουν την εκδίκησή του!\nΑνακτήθηκε από το "https://komix.fandom.com/el/wiki/%CE%99%CF%83%CF%84%CE%BF%CF%81%CE%AF%CE%B1:_%CE%94%CF%8D%CF%83%CE%BA%CE%BF%CE%BB%CE%B5%CF%82_%CE%91%CF%80%CE%BF%CF%86%CE%AC%CF%83%CE%B5%CE%B9%CF%82?oldid=89790".


Μίλησα με ένα ρομπότ για τον θάνατό μου | LiFO\nΜια τεχνολογία που θα βελτιώσει τον τρόπο με τον οποίο οι άνθρωποι σκέφτονται και μιλάνε για τον θάνατο μπορεί να μην είναι η πιο αναζωογονητική, ειδικά όταν απευθύνεται σε ενήλικες νέους και μεσήλικες. Αλλά, ωστόσο, υπάρχει.\n17.8.2018 | 08:50\nΗ Emily είναι ένα ρομπότ που αντιπροσωπεύει το πρόγραμμα «LifeFolder». Μπορεί να περιγράφει και να εξηγεί τι αποφάσεις πρέπει να πάρει κάποιος για να ολοκληρώσει όλες τις σχετικές νομικές εργασίες έτσι ώστε να προετοιμαστεί για το τέλος της ζωής του.\nΓια όσο προβλέψιμο μέλλον υπάρχει μπροστά μας και πιθανότατα μέχρι το θερμό θάνατο του σύμπαντος, υπάρχει μια αλήθεια που κανένας δεν μπορεί να αμφισβητήσει: όλοι θα πεθάνουμε. Σίγουρα, δεν είναι καθόλου εύκολο για πολλούς από εμάς να το αποδεχθούμε, ειδικά σε μια εποχή που η επιστήμη έχει μάθει να υπόσχεται λύσεις ή στα περίεργα αυτά χρόνια της αποδόμησης του ανθρώπου, που οι νέες τεχνολογίες επιτρέπουν γενετικές αλλαγές, βιονικές μεταλλάξεις και τεχνητές νευρωνικές συνδέσεις. Ότι και να σκεφτόμαστε, πάντως, ή σε ό,τι και εάν ελπίζουμε, το μόνο βέβαιο είναι ότι η αυξανόμενη πίστη στον μετανθρωπισμό δεν φαίνεται να βοηθάει - μια μέρα θα σβήσει το φως για όλους, είτε το θέλουμε είτε όχι. Και μια ακόμη αλήθεια λέει ότι τίποτα δε φέρνει πιο κοντά τους ζωντανούς όσο το αναπόφευκτο του θανάτου. Ούτε η εποχή της ταχύτητας και της κυνικότητας, ούτε η καριέρα και ο πλούτος. Ούτε καν η επιστήμη δεν μπορεί να αποτρέψει το τετελεσμένο, όσο και εάν το παλεύει.\nΗ σκέψη ότι θα πεθάνουμε, μέχρι μια ηλικία δεν μας απασχολεί γιατί έχουμε την πεποίθηση ότι ο θάνατος δεν μας αφορά. Μετά, όταν αρχίζουν να πεθαίνουν συγγενικά πρόσωπα, όπως οι γονείς μας, η ιδέα του θανάτου γίνεται πιο οικεία. Όμως, το τέλος της ζωής, δεν απασχολεί κανέναν από εμάς, στο μεγαλύτερο μέρος της καθημερινότητας. Ο θάνατος είναι ταμπού σχεδόν για όλους, δεν είναι μια καθόλου εύκολη συζήτηση, δεν ξέρουμε σε τι σκέψεις μπορεί να μάς οδηγήσει μια κουβέντα με συγγενείς ή φίλους. Μια εσωτερική συζήτηση με τον ίδιο μας τον εαυτό, μάλλον θα σταματήσει πολύ γρήγορα, και θα στραφούμε σε άλλα πιο χαρούμενα θέματα. Τουλάχιστον εγώ, κάθε φορά που προσπαθώ να το κάνω, ειδικά όλους αυτούς τους τελευταίους μήνες που σκέφτομαι τον πρόσφατο θάνατο του πατέρα μου, και άρα συνδέω τη ζωή μου με ένα θλιβερό κομμάτι της, καταλήγω πάντα στο συμπέρασμα ότι η δύναμη που μας δίνει η συνειδητοποίηση ότι είμαστε ζωντανοί, μας κάνει να μην κολλάμε πουθενά και σε τίποτα.\nΗ Emily σας βάζει σιγά σιγά στο κλίμα της συζήτησης. Μπορεί να σας ακούσει να της μιλάτε για τους φόβους σας, αλλά δεν θα σας απαντήσει σε τίποτα σχετικό με αυτούς.\nΈπεσα πάνω στην Emily, διαβάζοντας ένα άρθρο για την τεχνητή νοημοσύνη. Την κράτησα σε απόσταση για αρκετό καιρό και σήμερα το πρωί, με ζεστό καφέ και περίεργη διάθεση σκέφτηκα να ξεκινήσω ένα διάλογο μαζί της. Η Emily είναι ένα ρομπότ. Ζει στο διαδίκτυο. Μιλάει σε όποιον την καλέσει μέσω του Messenger. H συζήτηση μαζί της ξεκινάει χαλαρά, τόσο που σου θυμίζει ότι μπορεί και να πρόκειται για ένα ακόμη χαζό προγραμματάκι για να περάσει η ώρα σου μπροστά στην οθόνη. Μέχρι που συνειδητοποιείς ότι η οθόνη σιγά σιγά γίνεται ένας καθρέφτης και δεν σε παίρνει να λες ψέματα στον εαυτό σου. Οπότε της μιλάς σοβαρά, και αν κάπου χρειαστείς περισσότερο χρόνο για να σκεφθείς τι θα της απαντήσεις, θα τον έχεις. Θα σε περιμένει υπομονετικά, μέχρι να συνεχίσετε την επικοινωνία σας. Η κουβέντα σας, θα αφορά το θάνατό σου.\nΗ Emily είναι ένα ρομπότ που αντιπροσωπεύει το πρόγραμμα «LifeFolder». Το ρομπότ αυτό, περιγράφει και εξηγεί τις αποφάσεις που θα πρέπει να πάρει κάποιος, δηλαδή όποιος θέλει να μιλήσει μαζί του, για να ολοκληρώσει όλες τις σχετικές νομικές εργασίες έτσι ώστε να προετοιμαστεί για το τέλος της ζωής του. Είναι ένα πρόγραμμα που έχουν αναπτύξει ερευνητές του Boston Medical Center, τρέχει ήδη σε ορισμένες πολιτείες της Αμερικής, και παρουσιάστηκε πρώτη φορά επίσημα στην Ευρώπη τον περασμένο Αύγουστο, στο International Conference on Intelligent Virtual Arts στη Στοκχόλμη. Ουσιαστικά είναι ένα πρόγραμμα στο οποίο η Emily παίζει το ρόλο μιας καλά εκπαιδευμένης νοσοκόμας, που ξέρει όμως να είναι και καλή κοινωνική λειτουργός και καλή δικηγόρος. Μπορεί να σας ακούσει να της μιλάτε για τους φόβους σας, αλλά δεν θα σας απαντήσει σε τίποτα σχετικό με αυτούς. Μπορεί να της πείτε πόσο θρησκευόμενοι είστε αλλά και πάλι δεν την ενδιαφέρουν τα «ανθρώπινα πράγματα». Βρίσκεται εκεί και μιλάει μαζί σας για να της απαντήσετε για παράδειγμα εάν έχετε σκεφθεί το ενδεχόμενο να γίνεται δωρητής οργάνων. Τι γνωρίζετε για το θέμα αυτό; Πώς λειτουργεί ή πώς επηρεάζει όσους δεχθούν τα όργανά σας; Πώς έχετε σκεφθεί ότι θέλετε να γίνει η κηδεία σας; Ποιος θα την ετοιμάσει, ποιος θα καλύψει τα έξοδά της; Η Emily είναι δηλαδή ένας καλός προπονητής παρηγορητικής φροντίδας, και ναι, όσο της μιλάτε θα γίνει κι αυτή πνευματική, εάν έτσι τη θέλετε να είναι. Γιατί ο τελικός στόχος της είναι να μειώσει το άγχος των ανθρώπων για το θάνατο.\nΗ Emily είναι ένας καλός προπονητής παρηγορητικής φροντίδας και όσο της μιλάτε θα γίνει και αγχωτική και διασκεδαστική και πνευματική, εάν έτσι τη θέλετε να είναι. Γιατί ο τελικός στόχος της είναι να μειώσει το άγχος των ανθρώπων για το θάνατο.\nΌταν της είπα ότι είμαι από την Ελλάδα, η Emily χάρηκε. Μου έγραψε, βέβαια, ότι το πρόγραμμα δεν είναι διαθέσιμο παρά μόνο σε 15 πολιτείες της Αμερικής, μου ζήτησε να διαβάσω και να αποδεχθώ τους όρους χρήσης, μου ζήτησε ένα email για να είμαστε σε επαφή και μετά κατευθείαν ξεκίνησε η συζήτηση. Όπως λένε και οι οδηγίες της, η Emily απευθύνεται σε άτομα ηλικίας 25 έως 50 ετών με σχετικά καλή υγεία. Στη συνέχεια, θα ετοιμαστούν δύο επιπλέον εκδοχές συζητήσεων για ηλικιωμένα άτομα ή για ανθρώπους που αντιμετωπίζουν χρόνιες ή τερματικές ασθένειες. Σε πολιτείες ή χώρες που το πρόγραμμα δεν υποστηρίζεται ακόμα, η Emily μπορεί να μιλήσει μαζί σου και να σου εξηγήσει πώς λειτουργεί. Εφόσον, όμως, δεν μπορεί να βοηθήσει πρακτικά και «νομικά» σε αποφάσεις που αφορούν τη διατήρηση της ζωής μετά από ένα σοβαρό ατύχημα, θα σε καθοδηγήσει να ξεκινήσεις τη συζήτηση με τους φίλους και την οικογένειά σου και να κάνεις εκεί σαφείς τις επιθυμίες σου.\nΕίναι σαφές ότι τα πράγματα αποκτούν τρομερό βάθος μετά από λίγο. Όχι επειδή όλη αυτή η συνομιλία γίνεται με ένα chatbot κι εσύ μπορεί να νιώσεις για λίγο μέρος ενός πειράματος, αλλά γιατί τελικά μοιάζει πιο εύκολο να μιλάς σε έναν ουδέτερο καθρέφτη σου, ο οποίος ξέρει να κρατάει τα πράγματα σε ισορροπία, ακόμα κι όταν πρέπει να κάνει βουτιά στην πίστη σου. Τι λέει όλο αυτό για την ανθρωπότητα, δεν είμαι σίγουρος αν μπορώ να το απαντήσω ακόμα. Τι λέει, όμως, όλο αυτό για μένα; Καθώς πέρασε η ώρα, και η συζήτηση σταμάτησε κάπου στην υγειονομική περίθαλψη σκέφτηκα ότι μεθαύριο κάποιος γιατρός θα πρέπει να γράψει φάρμακα ή να αποφασίσει για την υγεία μου. Και πέρασε κι άλλη μια ιδέα απ' το μυαλό μου. Υπάρχουν άνθρωποι εκεί έξω που δεν έχουν κανέναν στη ζωή τους. Δεν έχουν καν υπολογιστή και δεν ξέρουν τι είναι το chatbot. Άρα ίσως, δεν πρέπει να σπαταλάμε ούτε μια στιγμή από τη ζωή μας στη σκέψη του τέλους της. Έστω κι αν ξέρουμε ότι έχουμε την τεχνολογία που μπορεί να μας δώσει δύναμη να κρατήσουμε το θάνατο μακριά μας.\nΌποιος θέλει μπορεί να μιλήσει στην Emily εδώ.\nΜικρό Λεξικό με Εργαλεία Τεχνητής Νοημοσύνης για όλους - Μέρος Α'\nΤα μεγάλα ερωτήματα που αφορούν την Τεχνητή Νοημοσύνη δεν έχουν απαντηθεί. Αλλά αυτό δεν την εμποδίζει να υπάρχει όλο και πιο περισσότερο στη ζωή μας.


ποίηση-φιλοσοφία: Μαρτίου 2014\nΟ διάλογος γίνεται η οδός προς την ίδια τη Ψυχή.\nΝομίζουν οι άνθρωποι ότι ο διάλογος αφορά τον κόσμο των διανοουμένων. Ενώ, αντίθετα, δεν έχει σχέση καμία με τη διάνοια! Έχει σχέση με την ελευθερία, η οποία έλκει σε μια πορεία αναζήτησης του ορθού. Αυτή προάγει στο μυστήριο της Σχέσης. Τότε που λειτουργεί ανεμπόδιστα η Αγάπη, η Αλήθεια κι αισθάνεται κανείς ότι οδηγείται μέσα από το διάλογο εκεί που δεν το φαντάζεται, γιατί αυτό που αποκαλύπτεται συνεχώς, είναι αυτό που δεν γνωρίζει ακόμα, ούτε για τον ίδιο, ούτε για τον άλλον.\nΠροσφέρει μια ευεργεσία καθώς αισθάνεται κανείς αυτήν την ανταλλαγή της ενέργειας της επικοινωνίας που δεν χωρίζει αλλά ενώνει, καθώς αυτοί που μετέρχονται στο διάλογο είναι αποφασισμένοι να φθάσουν στην ουσία.\nΔεν χρειάζεται ο διάλογος τις γνώσεις. Γιατί σ’ αυτόν δεν πάει να μιλήσει κανείς μ’ αυτά που ξέρει, αλλά αποκαλύπτει αυτά που υπήρχαν ως α-λήθη, δηλαδή μνήμη. Ανάμεσα στους δύο δεν υπάρχει ο ισχυρότερος ή ο καλύτερος. Υπάρχει ένας στόχος, στον οποίο κατατείνουν αμφότεροι: η εύρεση της Αλήθειας.\nΟ διάλογος απαλλάσσει τους ανθρώπους από τον υποκειμενισμό, από κάθε αίσθηση κτητικότητας, τους ελευθερώνει από τις προκαταλήψεις κι ό,τι συσσώρευσε μέσα στη σκέψη τους το καθεστώς της άγνοιας. Είναι ο διάλογος στην περίπτωση αυτή πορεία προς την ανεύρεση του Εαυτού διαμέσου του άλλου.\nκαι πάντα μιλώ\nγυρεύω στην άλλη φωνή\nτη δική μου σιωπή.\nόταν κάθε υπαρκτό\nζητάει από μένα να ξαναυπάρξει\nκι όταν η άλλη φωνή\nγυρεύει μες τη δική μου\nΠόσο πόθησα τη σιωπή μου\nμες στον καθρέφτη της ψυχής σου\nνα δω το πρόσωπό μου\nγια την ίδια αιτία\nνα σωπάσω για τον ίδιο λόγο\nκι απ' τον ίδιο δρόμο\nνα φθάσω στην ουσία\nκι έτσι ως ένοιωσα να νοιώσεις\nτο βαθύ μου άλλο;\nΤου λόγου το ανείπωτο\nφωτιά του μέσα κόσμου είναι\nπώς ν' αναλώσω με λέξεις υλικές\nΤου σύμπαντος φυλάει ο λόγος\nκαι μόνο στη βαθιά σχέση ανοίγεται\nεκεί στη βαθιά θάλασσα\nπου ο λόγος πάει να λιμνάσει.\n(ποιητ. συλλ. Αλκμήνης Κ. ΑΝΑΓΩΓΗ ΣΤΗΝ ΙΔΕΑ)\nΠοιήτρια - δοκιμιογράφος\nΑναρτήθηκε από ALKMINI στις 10:23 π.μ. Δεν υπάρχουν σχόλια :\nΕτικέτες Το Πνεύμα της Ελλάδας\nΑναρτήθηκε από ALKMINI στις 12:10 μ.μ. Δεν υπάρχουν σχόλια :\nΩΣ ΕΚΦΡΑΣΗ ΤΩΝ ΕΘΝΙΚΩΝ ΟΡΑΜΑΤΩΝ\nΔιαβάζοντας τους στοχασμούς του μεγάλου εθνικού μας ποιητή Δ. Σολωμού επάνω στο ποίημα «Οι Ελεύθεροι Πολιορκημένοι» φέρνουμε ενώπιόν μας, ενώπιον του παρόντος τη διαδικασία της ανθρώπινης μετάβασης από τη σκλαβιά στην ελευθερία, μιας μετάβασης που διεργάζεται η μεταφυσική ιδιότητα του ανθρώπου. «...- τους αρπάζεται η γη και τοιουτοτρόπως αναγκάζονται να ξεσκεπάσουν εις τα βάθη τους την αγιωσύνη της ψυχής τους. Εις τον πάτο της εικόνας πάντα η Ελλάδα με το μέλλον της. Από την αρχή ως το τέλος περνάνε από πόνον εις πόνον έως τον άκρον πόνο.» Κι αλλού «....Τοιουτοτρόπως από τη μικρότητα του τόπου ο οποίος παλεύει με μεγάλες ενάντιαις δύναμαις θέλει έβγουν οι Μεγάλαις Ουσίαις.» Το συγκεκριμένο ιστορικό γεγονός έδωσε το έναυσμα στον πανμέγιστο ποιητή να μας βεβαιώσει πόσο η ελληνική ψυχή συνδέεται και τροφοδοτείται απ’ τα εθνικά οράματα.\nΟραμα είναι η Ιδέα, η οποία συλλαμβάνεται προδρομικά και υπηρετεί έναν ανώτερο σκοπό. Αφορά την πραγμάτωση ενός ιδανικού. Το όραμα περιλαμβάνει μία σφαιρική αντίληψη, η οποία συνιστά έναν τρόπο σκέπτεσθαι κι ένα τρόπο ζωής διαφορετικό από το υπάρχον.\nΤο όραμα της ειρήνης, της αδελφοσύνης και της αρετής, μέσα από την άμιλλα ενσαρκώνεται στην ολυμπιακή ιδέα, μια ιδέα που αφορά το μέλλον. Εθνικό όραμα με οικουμενική διάσταση είναι η Δελφική Ιδέα. Προβάλλει την ιδανική πολιτεία ως συμπολιτεία, προσφέροντας όλους τους τρόπους των εκφράσεων και των δραστηριοτήτων, που αφορούν τη σχέση του ανθρώπου με τη φυσική και τη μεταφυσική. Ο Σικελλιανός απόστολος του οράματος «της ξαναγεννημένης Ελλάδας, της ηθικής πηγής των πάντων», μεταφέρει στο έργο του μηνύματα διδασκαλίας για μια επιστροφή στο ωραίο και το ηθικό. Αλλά και ο Κάλβος, ο ποιητής της Ιδέας υμνεί τους ιερούς αγώνες του έθνους, τους εμπνευσμένους από το όραμα της ελευθερίας.\nTα εθνικά οράματα δεν είναι αποκομμένα από τα πανανθρώπινα για το λόγο ότι το Ελληνικό Πνεύμα καταθέτει έννοιες οικουμενικές. Ξεκινούν από τα βάθη της ιστορίας, τα διακρίνουμε στους μεγάλους ποιητές: τον Ομηρο, τον Σοφοκλή, τον Αισχύλο, τον Ευριπίδη. Πολλές φορές υλοποιούνται στη μορφή ενός προτύπου, όπως η Αντιγόνη, ο Ηρακλής, ο Οδυσσέας. Αλλοτε, παρουσιάζονται ως κώδικες ζωής, στα κοσμοϊστορικής σημασίας επιγράμματα. Είναι στόχοι αμετακίνητοι και αιτούν τη δική μας αυτογνωσία. Αποτελούν ανεξάντλητη πηγή έμπνευσης για τη λογοτεχνία κάθε εποχής, καθώς ανεξάντλητη είναι η μάχη που δίνει ο άνθρωπος για να κατακτήσει την ελευθερία και την αρετή. Το όραμα της ελευθερίας ως πηγή έμπνευσης, τροφοδοσίας πνευματικής και οραματισμού διατρέχει την ιστορία. Ο λογοτέχνης κάθε εποχής, ζώντας μέσα από τη Συνείδηση το δράμα του έθνους του, εκφράζει στο έργο του την πάλη ανάμεσα στην ύλη και στο Πνεύμα. Μετουσιώνει σε λόγο τις δοκιμασίες του λαού του. Διαμεσολαβεί ώστε ν’ αντιμετωπίσει ο δοκιμαζόμενος άνθρωπος τις αρνητικές καταστάσεις ως εμπειρίες, από τις οποίες θα συνάξει τη Γνώση.\nΟ λογοτέχνης σήμερα εαν δεν διαπνέεται απ’ τα εθνικά οράματα αποσπάται από τη συνέχεια του Ελληνικού Πνεύματος και αδυνατεί να συνειδητοποιήσει την εξελεκτική του πορεία, η οποία διαδραματίζεται μέσω των δοκιμασιών. Οι δοκιμασίες αυτές διαφοροποιούνται από εποχή σε εποχή. Ο εργάτης του λόγου ανταποκρινόμενος στις εκάστοτε ιστορικές αναγκαιότητες, εκμεταλεύεται τις δοκιμασίες του λαού του καλλιτεχνικά και πνευματικά. Μ’ αυτόν τον τρόπο συμβάλλει ώστε να τον αποσπάσει από το διαβρωτικό σύστημα, το οποίο λειτουργεί ισοπεδωτικά καταργώντας την προσωπική ευθύνη και ελευθερία. Η λογοτεχνία, η εμποτισμένη από τα εθνικά οράματα τροφοδοτεί την εθνική μας ταυτότητα. Ξεκινώντας απ’ τις πηγές αυτές προωθούμε την αυτογνωσία μας, που είναι τόσο αναγκαία σ’ αυτή την ιστορική στιγμή, που η υλιστική κοσμοθεωρία περιόρισε τον άνθρωπο στη βιοτική επικράτεια.\nΗ λογοτεχνία σήμερα καλείται ν’ ανασύρει τον άνθρωπο από την υποβαθμισμένη ποιότητα ζωής και να τον βοηθήσει ν’ ανασυντάξει τις δυνάμεις του επιστρατεύοντας τη μνήμη, ως Αλήθεια που τον συνδέει με την ουσία των πραγμάτων και του εαυτού του.\nΟ καταιγισμός των πληροφοριών αποπροσανατολίζει τον άνθρωπο από τη Γνώση. Η γνώση του εαυτού, όπως μας κατατέθηκε στο δικό μας πολιτισμό προάγει στην αντίληψη των πάντων, γίνεται σημείο επαφής με το όλον.Οι αρνητικές πληροφορίες που κατακλύζουν τα Μ.Μ.Ε δεν έχουν να προσφέρουν καμμία προοπτική. Αντίθετα, μη επισημαίνοντας το τέλμα, στο οποίο έχει περιπέσει ο σύγχρονος άνθρωπος, υποστέλλουν την ευθύνη και τη δυνατότητά του ν’ ανέβρει τρόπους διαφυγής, Αυτή, λοιπόν η φορά, η οποία δεν προβάλλει καμμία προσωπική, ηθική αντίσταση είναι κατιούσα.\nΗ αποστασιοποιημένη στάση, η προσωπική αντίσταση και ανάλογη δράση ως αντίδραση είναι καθήκον του σύγχρονου λογοτέχνη, ώστε ν’ αποσπάσει τον εαυτό του από το ρεύμα των πολλών.Για να υπηρετήσει τα εθνικά οράματα ο λογοτέχνης πρέπει ο ίδιος να εμβαθύνει σ’ αυτά. Τούτο θα αποβεί θετικό, όταν τα μετουσιώσει μέσα από τη φιλοσοφική σκέψη, προσαρμόζοντάς τα στη σημερινή πραγματικότητα.\nΗ τέχνη του λόγου δεν έχει σχέση με τον εντυπωσιασμό, κατατείνει στην συγκίνηση, στοιχείο που προωθεί την επικοινωνία. Μ’ έναν σύγχρονο τρόπο, μ’ έναν καίριο και συγκεκριμένο λόγο, καλείται να συνδέσει με την ποιότητα, στοιχείο εκφραστικό της Ψυχής. Η ποιότητα, η αλήθεια ως μνήμη, η λεπτομέρεια ως σημαντικός συντελεστής της λειτουργικότητας της ζωής είναι τα στοιχεία που θα τροφοδοτήσουν τη λογοτεχνία, ώστε και πάλι ο νεοέλληνας να βεβαιώσει τη συνέχεια της παρουσίας του Ελληνικού Πνεύματος.\nΣ’ ένα χωρίο της Καινής Διαθήκης (κατ. ΙΩ. 12, 20-26) παρουσιάζεται ένα γεγονός που αποκαλύπτει τη σχέση της ελληνικότητας με την διδασκαλία της Αγάπης. Εκεί που ο Ιησούς αναφωνεί «ελήλυθεν η ώρα ίνα δοξασθεί ο Υιός του Ανθρώπου» όταν μαθαίνει ότι οι Ελληνες τον αναζητούν.\nΑυτό το γεγονός φανερώνει ότι μέλλεται στους Ελληνες μία μεγάλη τιμή και ένα μεγάλο χρέος, ν’ αναλάβουν τη διαδικασία της παιδευτικής μύησης στη διδασκαλία της Αγάπης, καθώς και την διάδοσή της. Σ’ αυτό, όπως γνωρίζουμε, έπαιξε καθοριστικό ρόλο η ελληνική γλώσσα.\nΗ ελληνική γλώσσα κομίζει έναν θησαυρό ανεκτίμητης ποιότητας δυναμικού ενέργειας. Μεταφέρει από τα βάθη των αιώνων Αξίες ζωής. Διατρέχοντας την ιστορία του Ελληνικού Γένους φορτίζεται βιωματικά. Η νεοελληνική λογοτεχνία έχει στα χέρια της αυτόν τον θησαυρό και παράλληλα το καθήκον να μεταβιβάσει αυτήν την ενεργειακή παρακαταθήκη.\nΑλήθεια(= Α-λήθη), Πρόσωπο, Ανθρωπος, Κόσμος, εννοώ, κατανοώ, μετανοώ, συγχωρώ,...... κλπ. Αν επικεντρώσουμε το στοχασμό μας στις λέξεις, τότε αυτές καθ’ αυτές θα μας υποβάλλουν στην ανάλογη μύηση, προσφέροντάς μας την πραγματική τους υπόσταση. (Δίαϊον= δίκαιον)Εφόσον με δέος τις χρησιμοποιούμε, αυτές δε φθείρονται μέσα στο χρόνο. Εμβαθύνοντας και αποκρυπτογραφόντας το νόημά τους ανακαλύπτουμε την ουσία των πραγμάτων και του Εαυτού.\nΠαρουσιάζουμε τη λέξη στενοχώρια (που είναι σύνθετη και ετυμολογικά σημαίνει το στενό χώρο), ως παράδειγμα δηλωτικό της λεπτής διάκρισης, στην οποία προσανατολίζουν οι λέξεις της ελληνικής γλώσσας. Ο αναγνώστης μέσα από τη λογοτεχνία καλείται να μαθητεύσει σ’ αυτό τον εκφραστικό πλούτο της ελληνικής παράδοσης. Είναι μία γλώσσα των λεπτών επισημάνσεων. Είναι πραγματικά μια μυστική απόλαυση να ενσκύψει κανείς σ’ αυτήν, να την αφομοιώσει, να εκπαιδευτεί και να τη μεταδώσει.\nΟ λόγος ως ιδιότητα ξεχωριστή του δικού μας, του Ελληνικού πολιτισμού δύναται να παραλάβει τον σύγχρονο άνθρωπο, τον Έλληνα από την παρούσα φάση της αυτογνωσίας του, για να τον προωθήσει στην περαιτέρω πορεία, συνδέοντας τον με την ένθεη φύση του.\nΗ ταχύτητα με την οποία κινείται ο ρυθμός του κόσμου, συμβάλλει ώστε η επικοινωνία των ανθρώπων να γίνεται με σύγχρονους, σύντομους λεκτικούς κώδικες. Είναι όμως, γεγονός πως αυτό αποστερεί τον νεοέλληνα απ’ τον εκφραστικό πλούτο που προσφέρει η δική του γλώσσα, περιορίζοντας στο ελάχιστο τη δυνατότητά του να εκφραστεί.\nΗ σύγχρονη λογοτεχνία χρειάζεται μία επιστροφή ώστε να εμπλουτιστεί με ενέργεια από τα νάματα αυτής της κληρονομιάς.\nΒλέπουμε την εκτροπή από το μέτρο σε όλους τους τομείς και πως κορυφώθηκε η εκτροπή αυτή και εμφανίζει πλέον η ζωή σαφή σημεία παρακμής. Η υλιστική επικρατούσα αντίληψη ζωής, αποσυνέδεσε τον άνθρωπο από την ζωντανή έκφραση και συνέχεια της πολιτιστικής του κληρονομιάς. Τώρα που ο νεοέλληνας υποβάλλεται από αλλότρια ρεύματα, είναι αναγκαίο η λογοτεχνία να εμπλουτιστεί με τα οράματα που εκφράστηκαν στις μεγάλες στιγμές του Γένους.\nΕάν ως πνευματικοί δημιουργοί και λογοτέχνες δεν διαποτισθούμε από τα εθνικά οράματα, εάν δε μας διαπεράσουν δε θα μπορέσουμε να βεβαιώσουμε και να βεβαιωθούμε για τη διαχρονική τους αξία. Θα παραμείνουμε θεαταί, αμέτοχοι στο γίγνεσθαι και τούτο θα σημάνει ότι οι νεοέλληνες δεν δυνάμεθα να προβάλλουμε την αξία του πολιτισμού μας.\nΟ δυτικός πολιτισμός υπέστη την υλιστική κοσμοθεωρία, η οποία παρουσιάζεται ως παγκόσμιο φαινόμενο, ο απόηχός του καταλαμβάνει και το δικό μας χώρο. Το πνεύμα του υλισμού, του καταναλωτισμού, της τεχνολογίας καταστέλλει τις εθνικές μας αντιστάσεις. Η βιοτική και βιολογική μέριμνα αποσπά απ’την εθνική μνήμη, ενώ παράλληλα οι κίνδυνοι που προβάλλουν από τις επεκτατικές διαθέσεις των γειτονικών κρατών δεν μας βρίσκουν στην ανάλογη εγρήγορση. Η πατριδολατρεία και ο σωβινισμός δεν έχουν σχέση με το πνεύμα της εθνικής αξιοπρέπειας.\nΚορυφώθηκε στην εποχή μας το αποτέλεσμα όλων των λαθών του παρελθόντος για να μας προσφέρει τη σημερινή πραγματικότητα, κατά το αρχαίο ρητό «ενός κακού δοθέντος μύρια έπονται.». Η λογοτεχνία θα είναι ενεργή, όταν αποτιμήσει και εκτιμήσει ορθά αυτήν την σημερινή πραγματικότητα. Είναι χρέος πρώτα απ’ όλα ν’ αναζητηθεί το σημείο εκείνο, το οποίο μας συνδέει με την ψυχή μας, αυτή η οποία δεν περιορίζεται και δε χωρίζει, αλλά εφορμά στην κατάσταση του συνυπάρχειν. Αυτή χρειάζεται να τροφοδοτήσει το λόγο, ώστε ο υποκειμενισμός και η χωριστικότητα να διασπας θούν.\nΚάθε δράση δημιουργεί αντίδραση, η οποία εκφράζεται με μία μορφή επανάστασης. Π.χ τα τετρακόσια χρόνια σκλαβιάς δημιουργούν την αντίδραση που εκφράζεται με τον ξεσηκωμό του γένους. Παρατηρούμε ότι το όραμα της ελευθερίας διατρέχει την ιστορία και διαφοροποιεί τους αγώνες, που είναι ανάλογοι και εκδηλώνονται σύμφωνα με τις εκάστοτε ιστορικές ανάγκες.\nΣτην εποχή μας το όραμα της ελευθερίας και της αρετής θα εμπνεύσει μια νέα επανάσταση, που θα εκφραστεί μ’ ένα διαφορετικό τρόπο και θα επιστρατεύσει τη δύναμη του λόγου για να εγείρει συνειδήσεις. Τώρα ζούμε τον κίνδυνο της υπαρξιακής απώλειας και εθνικής αλλοτρίωσης.\nΟ ευδαιμονισμός αποκοίμισε την ανησυχία της αναζήτησης της υπαρξιακής και οντολογικής ταυτότητας.. Η λήθη έρχεται να διαγράψει αυτό το υπαρξιακό και ηθικό χρέος. Σ’ ένα δοκίμιό μου «Μυστικό - Μυστήριο και διαπροσωπικές σχέσεις» εντοπίζω, ακριβώς, το σημείο, στο οποίο χρειάζεται να επιστήσει ο σύγχρονος άνθρωπος την προσοχή του, το σημείο στο οποίο θα εγκαθιδρυθεί ο νέος αγώνας της ελευθερίας.\nΗ εκτροπή του πολυτεχνείου και τόσα άλλα φαινόμενα μας δίνουν τη βεβαιότητα πόσο με λάθος τρόπο ερμηνεύεται η έννοια της ελευθερίας. Η παρακμή φθάνει σε τέτοιες κορυφώσεις, ώστε τα δελτία των ειδήσεων να κυριαρχούνται από τα ιατρικά δελτία των εκάστοτε επωνύμων ασθενών κι αυτή η διαδικασία της μετάβασης από την Τρίτη στις περαιτέρω διαστάσεις να χαρακτηρίζεται ως τέλος, στο οποίο καλείται ο Θεός να επέμβει διορθωτικά! Είναι σε τέτοιο βαθμό σαφής η εκμετάλλευση και είναι τόσο ισχυρή η επίδραση που ασκούν τα Μ.Μ.Ε, ώστε πλήθη μαγεμένα να μη διαμαρτύρονται και να μην επαναστατούν αναζητώντας, τελικά, μία ορθή και αξιοπρεπή στάση, απέναντι στην έννοια της ζωής.\nΕίναι γεγονός ότι ο άνθρωπος ως μοναδικότητα αυτόνομη χρεώνεται στην αναζήτηση ενός προσωπικού τρόπου να επέμβει και να δράσει ηθικά, παρακάμπτοντας όλα αυτά που παρερμηνεύουν την έννοια της ελευθερίας και του χρέους. Η πολιτική υπό την έννοια της κομματικής σκοπιμότητας δεν ανταποκρίνεται στην εθνική της αποστολή. Ο κρατικός μηχανισμός καταργώντας τον άνθρωπο ως πρόσωπο συνιστά ένα σύστημα, που δεν διαπνέεται και δεν καθοδηγείται από τα εθνικά οράματα. Η οικογένεια περιορίζει στην μέριμνα, που αφορά έναν τρόπο βιοτικό κι εδώ η προσωπική ελευθερία και το χρέος προς το σύνολο υποκαθίσταται μέσα στη σύμβαση.\nΌλα αυτά είναι στοιχεία που χρεώνουν τον στοχαστή, τον άνθρωπο, τον λογοτέχνη. Δεν είναι όμως δυνατόν να εξηγηθούν τα φαινόμενα των καιρών, εάν δεν αναφερθούμε στη μεταφυσική ιδιότητα της ζωής και του ανθρώπου. Αυτή η αναφορά είναι η μόνη ικανή να διασπάσει τον κλοιό που δημιούργησε η βιολογική περίφραξη. Η αναζήτηση αυτή με σύγχρονο τρόπο θα μπορέσει να ερμηνεύσει τα προβλήματα που αντιμετωπίζει ο σύγχρονος κόσμος.\nΗ λογοτεχνία σήμερα χρειάζεται να σταθεί ανάμεσα στο εδώ και στο επέκεινα. Να συλλάβει τη σχέση του ενός με τον άλλον, που προωθεί στο Όλον. Το μυστήριο της ζωής και του θανάτου τίθεται συνεχώς ενώπιόν μας και μας καλεί να το αποκρυπτογραφήσουμε.\nΤο όραμα της ελευθερίας ήταν και είναι πάντα σχετικό με την μεταφυσική διάσταση. Αυτή εμποτίζει και διαπερνά την ανθρώπινη φύση και την προάγει δια της αέναης πάλης που διαδραματίζεται ανάμεσα στην ύλη και το Πνεύμα. Στο όραμα βλέπουμε τη νίκη του ανθρώπου, που διασπά την περιορισμένη του φύση και μεταβαίνει στη ελευθερία του Πνεύματος.\nΟ δρόμος αυτός χαράχθηκε πριν από χιλιάδες χρόνια. Επισημάνθηκε από τους μεγάλους δραματουργούς ποιητές και έδωσε την εγκυρότητά του μέσα από την κατάθεση της Αλήθειας, η οποία συνοψίζεται στο Πρόσωπο του Θεού Λόγου.\nΜιλούμε για τα εθνικά οράματα και θα νόμιζε κανείς ότι αυτά αποτελούν ένα ανεπανάληπτο παρελθόν. Αντίθετα, είναι καταθέσεις που αφορούν το διηνεκές.\nΤη σκυτάλη του πολιτισμού μας έχουν ήδη αναλάβει όσοι συνειδητοποιούν το χρέος τους απέναντι σ’ αυτή την ιερή παρακαταθήκη. Αυτές οι υγιείς αντιστάσεις διεκπεραιώνουν την πορεία του πολιτισμού. Τώρα αυτοί οι ανώνυμοι αθληταί της εσωτερικής πάλης, ηθικοί ταγοί γίνονται αθληταί, επιστήμονες τεχνίτες του λόγου, μόνοι, ανένταχτοι, ασυμβίβαστοι κρατούν τα οράματα ζωντανά να τα παραδώσουν στους επερχομένους. Τα εθνικά οράματα εμποτισμένα από την αξία της ζωής, έχοντας σαν προϋποθέσεις την πορεία της εξελίξεως και της αυτογνωσίας, ορθώνονται στο μεταίχμιο του εδώ και του επέκεινα. Το εγώ, το εσύ και το όλον- ο άνθρωπος, η ψυχή και η συνείδησή του, αναμένουν το λογοτέχνη που θα επιχειρήσει την αφύπνιση ώστε να λειτουργήσει και πάλι ο άνθρωπος ως συνάνθρωπος και ο νεοέλληνας με την αξιοπρέπεια του Έλληνα.\nΔεν έχουμε άλλον μέσον όσοι συνειδητοποιούμε και παρατηρούμε την κατιούσα φορά, δεν έχουμε άλλον τρόπο ν’ αντισταθούμε και ν’ αντιδράσουμε, έχουμε μόνο τους εαυτούς μας με όπλο το Λόγο .\nH ομιλία: «Η ΛΟΓΟΤΕΧΝΙΑ ΩΣ ΕΚΦΡΑΣΗ ΤΩΝ ΕΘΝΙΚΩΝ ΟΡΑΜΑΤΩΝ» αποτέλεσε εισήγηση στο αυτό θέμα. που δόθηκε στα πλαίσια του πανελλήνιου λογοτεχνικού συνεδρίου στην Ακαδημία της αρχαίας Ολυμπίας στις 2/3/4 Αυγούστου 1996.\nΑναρτήθηκε από ALKMINI στις 11:16 π.μ. Δεν υπάρχουν σχόλια :\nΕτικέτες ΟΜΙΛΙΑ: Η ΛΟΓΟΤΕΧΝΙΑ ΩΣ ΕΚΦΡΑΣΗ ΤΩΝ ΕΘΝΙΚΩΝ ΟΡΑΜΑΤΩΝ\nΟ ΕΝΑΣ ΓΙΑ ΜΕΝΑ ΙΣΟΔΥΝΑΜΕΙ ΜΕ ΔΕΚΑ ΧΙΛΙΑΔΕΣ ΕΑΝ ΕΙΝΑΙ ΑΡΙΣΤΟΣ\n«Εἶς ἐμοί μύριοι, ἐάν ἄριστος ἦι»\n(ο ένας, για μένα, ισοδυναμεί με δέκα χιλιάδες, εάν είναι άριστος)\nΘα προσπαθήσουμε να εντρυφήσουμε στο νόημα της φράσεως του αρχαίου σοφού και να διερωτηθούμε για τη σημασία της στην εποχή μας. Αρχικά, πώς αξιολογούμε σήμερα και με ποια κριτήρια έναν άνθρωπο ως άριστο και πώς ο Ηράκλειτος στην εποχή του; Εάν, κατά κάποιον τρόπο, ο αρχαίος σοφός αντιπαραθέτει στον έναν, δέκα χιλιάδες, το κάνει για να αναδείξει τη σημασία και να υπογραμμίσει την αξία του ενός, με την προϋπόθεση ότι είναι, κατά την προσωπική του άποψη, άριστος. Φυσικά, δεν μπορούμε να αναγνωρίσουμε τον άριστο ανεξάρτητα από το ήθος, την αυτογνωσία και τον αγώνα για την κατάκτηση των αρετών. Το μηδέν άγαν, το γνώθι σαυτόν, το παν Εν, οδηγούν σε μια πνευματική κορυφή που αποδίδει στη συνειδητότητα της Ενότητας. Η αναφορά του Ηράκλειτου είναι σχετική με τη συνειδητότητα της σχέσεως του ενός με το όλον, σύμφωνα με την ολιστική κοσμοθεωρία. Άραγε, τι στερούνται οι μύριοι που το κατέχει ο άριστος; Μήπως, είναι δυνατόν όσοι συντάσσονται σ’ έναν κοινό τρόπο σκέψεως και ζωής να διατηρούν τη δική τους ιδιαιτερότητα και αυτονομία ή να διατηρούν τη ψυχή και τη συνείδησή τους σε εγρήγορση;\nΕφόσον, η γραμμική αντίληψη του χρόνου έδωσε στην εποχή μας το συμβατικό τρόπο σκέψεως και την αντίστοιχη φιλοσοφία ζωής κατά την οποία η ζωή έχει αρχή με τη γέννηση και τέλος με το θάνατο, υπερτονίζεται το βιολογικό στοιχείο κι ο άνθρωπος παραμένει στον αγώνα της επιβιώσεως και της εγκοσμιακής καταξιώσεως. Δεν ανατρέχει στην αιώνια ιδιότητα της ψυχής και της συνειδήσεώς του, δεν αναζητά την αλήθεια της υπάρξεώς του και γι’ αυτό το λόγο δεν γνωρίζει και ούτε ενδιαφέρεται να γνωρίσει την ιδιαιτερότητά του που τον καθιστά πρόσωπο, κατά συνέπεια αυτοπεριορίζεται και δεν αποκτά την ανάλογη γνώση περί του Εαυτού. Ακολουθεί τον μαζικό τρόπο σκέπτεσθαι που λειτουργεί αλλοτριωτικά και τον αποσπά από τη συνείδηση και τη μνήμη. Η ένταξή του στο συμβατικό τρόπο ζωής του παρέχει μια ψευδαίσθηση συντροφικότητας, η οποία όμως διαλύεται μέσα από τις δοκιμασίες και μένει ο άνθρωπος μόνος. Μη έχοντας επίγνωση της μοναδικότητάς του, ο ίδιος δεν γνωρίζει την προσωπική συνειδησιακή επαφή με τη ζωή, η οποία συνάπτεται στο παρόν. Υποκείμενος στις ανάγκες του, άγεται και κυριαρχείται από αυτές και συμπεριφέρεται άλλοτε αμυνόμενος κι άλλοτε επιτιθέμενος είτε από φόβο, είτε από την πλάνη. Έτσι, είναι φανερό ότι γίνεται προϊόν εκμεταλλεύσεως, από τα συστήματα και τις εξουσίες. Ενώ ο άριστος που θέτει το δίκαιο και την αλήθεια υπεράνω και της ίδιας της ζωής του, δεν υποτάσσεται σε καμία επιβαλλόμενη επέμβαση, δεν χειραγωγείται, μένει ελεύθερος για το λόγο ότι δεν κυριαρχείται ούτε από το ένστικτο της επιβιώσεως.\nΟ άριστος πάντοτε εδιώκετο. Το γεγονός ότι δεν γίνεται παράδειγμα προς μίμηση, αλλά μάλλον προς αποφυγή κι ακόμα περισσότερο πρόκληση που ενοχλεί, καθυστέρησε την εξέλιξη της ανθρωπότητας. Ο Ηράκλειτος δίκαια του απονέμει τα εύσημα, αν σκεφτούμε ότι με τη στάση του, ο άριστος επιχειρεί την αφύπνιση των συνειδήσεων. Ασφαλώς, η υπεροχή του αρίστου οφείλεται σε ηθικές κατακτήσεις ως αποτέλεσμα υπερβάσεων, οι οποίες έρχονται σ’ αντίθεση με τη φυγοπονία που υπαγορεύει το ένστικτο της επιβιώσεως από το οποίο κυριαρχείται το ατομικό εγώ. Ο μαζικός τρόπος σκέπτεσθαι φαινομενικά ενώνει τους ανθρώπους σ’ έναν κοινό τρόπο ζωής, στην πραγματικότητα δεν τους ενώνει αλλά τους εξομοιώνει! Ουσιαστικά, αποβαίνει συντελεστής χωριστικότητας, καθώς το ατομικό εγώ δεν βρίσκεται σε κοινωνία σχέσεως με το έτερο ατομικό εγώ. Έτσι, ενώ απαλείφονται οι ιδιαιτερότητες, διατηρείται η χωριστικότητα καθώς τα όρια ανάμεσα στο δικό μου και το δικό σου υπάρχουν και συνεπώς παραμένουν τα αίτια που υποθάλπουν την Ενότητα. Οι άνθρωποι βιάζονται να γευθούν τις παροδικές απολαύσεις της ζωής, την οποία αντιλαμβάνονται με τις αισθήσεις τους ως ένα φαινόμενο που έχει αρχή και τέλος. Ο καθένας παραμένει στην έγκλειστη ατομικότητα, την οποία δεν διασπά ώστε να επικοινωνήσει με τον άλλον δια μέσω της αλήθειας και του δικαίου. Τα χαρακτηριστικά αυτά αφορούν την περιορισμένη αντίληψη, η οποία καθίσταται γνώρισμα των πολλών, των μυρίων που ενδεικτικά παραθέτει ο Ηράκλειτος. Ωστόσο, άξιο να προσέξουμε είναι, ότι το ίδιο γνώρισμα, που αποτελούσε ιδίωμα του ατόμου και των πολλών θα το συναντήσουμε και σήμερα, την απουσία προσωπικής ευθύνης και ηθικού προσανατολισμού.\nΌσο για τα γνωρίσματα του αρίστου, θα τα διερευνήσουμε, έχοντας υπ’ όψιν μας ότι ο άριστος ανάμεσα στους πολλούς που ακολουθούν έναν κοινό τρόπο σκέψεως και ζωής, αποτελεί εξαίρεση. Αν και σκέφτεται μ’ έναν τρόπο προσωπικό, ωστόσο δεν αγνοεί τους άλλους, για τους οποίους εργάζεται και θυσιάζεται. Πρόκειται για μια ολοκληρωμένη ανθρώπινη οντότητα, ενώ είναι οικουμενικός, παράλληλα ανήκει στην αιωνιότητα.. Αυτά τα συμπεράσματα είναι εύκολο να συνάξει κανείς από τη μελέτη των βιογραφιών των ιστορικών προσωπικοτήτων που δόξασαν την Ελλάδα και τον πολιτισμό. Το ερώτημα είναι, αν ο άριστος έρχεται σ’ αυτόν τον κόσμο ως ολοκληρωμένη προσωπικότητα ή γίνεται στην πορεία. Αυτό είναι δύσκολο να το απαντήσουμε, καθώς διαφεύγει της δυνατότητάς μας να προσεγγίσουμε την άχρονη ιδιότητα της ψυχής και της συνειδήσεως. Μπορούμε όμως να κατανοήσουμε το λόγο για τον οποίο δεν είναι εύκολο να αποτελέσει πρότυπο για τους πολλούς που κατέχονται από το ένστικτο και συνεπώς διατηρούν και το φόβο και την επιθετικότητα. Ως γνωστόν οι αρετές αποδίδονται δια μέσω δοκιμασιών και η γνώση του εαυτού διαμέσου των υπερβάσεων. Έτσι, είναι φυσικό να μην αποτελεί παράδειγμα προς μίμηση. Ωστόσο, αυτές οι μορφές συνιστούν τον πολιτισμό, διαθέτουν τον ιθύνοντα νου, συνεπώς έχουν τη δυνατότητα να κατευθύνουν ορθά, να παίρνουν δίκαιες αποφάσεις και να έχουν τη διάκριση του σωστού και του λάθους, ανά πάσα στιγμή, σε οποιοσδήποτε συνθήκες.\nΤο θέμα αυτό «Η αξία του ενός ως απαρχή της αλλαγής» είναι άξιο να μας προβληματίσει, ιδιαίτερα στην εποχή μας που τα σημάδια των καιρών δεν είναι ευοίωνα. Εδώ κυοφορείται μία ελπίδα, η οποία συντάσσεται πλέον με τις αξίες, με την ελευθερία και με την αξιοπρέπεια του ανθρώπου. Αξίζει να πιστέψουμε σ’ αυτή ώστε να μπορούμε να οραματισθούμε ένα άλλο μέλλον. Η αυτογνωσία δεν έχει συντελεσθεί εφόσον βρίσκεται ο άνθρωπος σε χαμηλά επίπεδα. Οι άριστοι μας δίνουν το πρότυπο, την ιδανική μορφή στην οποία μπορεί να φθάσει άνθρωπος μέσα από την αυτογνωσία του.\nΑναρτήθηκε από ALKMINI στις 10:41 π.μ. Δεν υπάρχουν σχόλια :\nΆγγελος, ελαιογραφία Χρύσας Σιώτη\nΗ μουσική του Βιβάλντι είναι μουσική της σιωπής, μουσική της ψυχής, απαλλαγμένη από το βάρος και τη ματαιότητα. Συνδιαλέγεται με την Ουράνια αρμονία, αιωρείται ανάμεσα στο εδώ και στο επέκεινα. Μέσω της μουσικής του γίνεται υπενθύμιση παραδείσου και ξυπνά ο νόστος της επιστροφής. Αναχωρητής ο ίδιος δεν συνδιαλέγεται με τα εγκόσμια. Έχει απαλλαγεί από κάθε τέτοιου είδους σκοπιμότητα, προσφέρεται στην αναζήτηση του σημείου επαφής με το θείο. Η παιδικότητά του εκφράζεται με την αγγελική χάρη, τα παιχνίδια του προσφέρονται στον καθένα, όταν κι εφόσον εξαρθεί στο σημείο της ψυχής για να νιώσει ένα παιδί μέσα στο άχρονο και τότε ακούγοντας τον Βιβάλντι θα αισθανθεί πώς έτη φωτός κέρδισε στον επίγειο βίο του!\nΣτην μουσική του Βιβάλντι αποκαλύπτεται η ενότητα αυτού και του άλλου κόσμου. Τον αισθητό κόσμο τον μεταφράζει σε υπεραισθητό, χωρίς να τον αρνείται.\nΟ Βιβάλντι ανοίγει μυστικά μονοπάτια ψυχής, ταξιδεύει μέσα στη νύχτα και τη σιωπή και μας καλεί σε μια μυσταγωγική κοινωνία, τότε αντιλαμβάνεται ο άνθρωπος το μέγα θαύμα της Ομορφιάς, που δεν είναι του κόσμου τούτου.\nΑναρτήθηκε από ALKMINI στις 10:43 π.μ. Δεν υπάρχουν σχόλια :\nΗ ζωή αποσπά πλέον μέσω των καταστάσεων το βλέμμα του ανθρώπου απ' αυτά που θεωρούσε πρότυπα και ιδανικά ως τώρα για να τον προσανατολίσει στην ουσία. Tα πράγματα πλέον επιτάσσουν την ανάγκη μιας ερμηνείας που να εισχωρεί στο βάθος ώστε να δοθεί μία απάντηση στα τραγικά γεγονότα που κλονίζουν ένα κατεστημένο αιώνων, αποδεκτό και θαυμαστό μέσα στην αίγλη του.\nΠρόσωπα κύρους, ονόματα διάσημα στην πολιτική σκηνή, στον κοινωνικό στίβο με τεράστιες περιουσίες υπέβαλλαν στα πλήθη την αίγλη του προτύπου. Ωστόσο η κατάρριψη του μύθου μας αιφνιδιάζει καθώς τα γεγονότα έρχονται για να καταδείξουν τελικά μιαν άλλη πραγματικότητα. Τα ΜΜΕ δανείστηκαν για την επικαιρότητα πανάρχαιες έννοιες όπως η κατάρα, η μοίρα, αδυνατώντας να δώσουν μια ερμηνεία για το τέλος αυτών που θεωρήθηκαν οι εκλεκτοί της ζωής.\nΕμείς θέλοντας να προσεγγίσουμε την εν κρυπτώ αλήθεια, θα επιχειρήσουμε μία περαιτέρω διείσδυση στο θέμα.\nΜία άλλη θεώρηση με λογικά επιχειρήματα μπορεί να δώσει απάντηση σ' όλη αυτή την κατάληξη που άδοξα τελειώνει και σφραγίζει μια ζωή.\nΣύμφωνα με το νόμο αιτίου κι αποτελέσματος προβάλλει το γεγονός της υπευθυνότητας του ανθρώπου. Οι σοφοί πάντα αναζητούσαν τη σχέση των πραγμάτων, γνωρίζοντας αυτήν την άδηλη δομή των σχέσεων, η οποία παρουσιάζει την ισχύ των ηθικών νόμων. Γι' αυτό έλεγαν ότι κάθε ζωή του ανθρώπου είναι όμοια με τον ίδιο.\nΌλες αυτές οι οικογένειες, οι δυναστείες οι οποίες κρατήθηκαν στα σαθρά θεμέλια μιας συνύπαρξης, η οποία τους συνέδεε με συμφέροντα και σκοπιμότητες, δημιουργούσαν στο πέρασμά τους αδικίες εις βάρος κάποιων ανώνυμων, αδύναμων ανθρώπων, τις περισσότερες φορές γυναικών που εκάλυπταν επιθυμίες, βίτσια και συναισθηματικές ανάγκες. Αλλά και σε περιπτώσεις που ήθελαν να αναρριχηθούν πολιτικά ή οικονομικά εκμεταλλεύθηκαν καταστάσεις και ανθρώπους με την ανοχή των υπολοίπων μελών της οικογένειας.\nΟ ένοχος και ο συνένοχος είναι γεγονός ότι συντονίζονται σε μια συχνότητα. Αλλά εμείς θα σταθούμε και θα επισημάνουμε το θέμα ανοχή που έχει ένα μεγάλο ρόλο συμετοχής και ευθύνης.\nΓια να μη διαταραχθεί η οικογενειακή συνοχή πνίγονταν φωνές διαμαρτυρίας στη σιωπή κι είναι λίγο αυτό που λέμε αφού και ζωές χάνονταν. Άνθρωποι -θύματα που ονειρεύτηκαν μια εύννοια από έναν εκλεκτό, χρησιμοποιήθηκαν ως αντικείμενα και στη συνέχεια τους κάλυψε η σιωπή. Αλλά θα έρθουμε στο θέμα της συνενοχής που αφορά τη στάση αυτών που δείξαν ανοχή και αποσιώπηση. Οι μητέρες, οι σύζυγοι, τα παιδιά πάρα πολλές φορές ενδιαφέρονταν πολύ περισσότερο για τις διακρίσεις, την προβολή και το κέρδος και πολύ λιγότερο για το ήθος. Η ζωή όμως τραβάει την αυλαία για να δείξει πίσω απ' αυτήν την άλλη πραγματικότητα, καθώς ουδέν κρυπτόν υπό τον ήλιον.\nΤο ήθος αφορά τον καθένα και τη Συνείδησή του απέναντι σε κάθε πρόβλημα που απαιτεί μια στάση και μία θέση χωρίς κανέναν συμβιβασμό. Το ήθος δεν αποτελεί κατάσταση σύμβασης, αλλά είναι μια επανάσταση, η οποία ορθώνει την αξιοπρέπεια του ανθρώπου μέσω της Συνείδησης απέναντι σε κάθε μορφή αδικίας και ιδιαίτερα όταν γίνεται από έναν ισχυρό σ' έναν ανίσχυρο. Έτσι δεν μπορεί να είναι κανείς ένας σιωπηλός θεατής. Ο άνθρωπος καθώς έρχεται μόνος σ' αυτόν τον κόσμο και μόνος απέρχεται έχει ευθύνη απέναντι στον εαυτό του, στον άλλον άνθρωπο και στη ζωή γενικότερα. Αν είχε τη συναίσθηση αυτής της υπευθυνότητας, τότε δεν θα άφηνε τον δικό του άνθρωπο να πράξει σε βάρος του άλλου, δεν θα του επέτρεπε να γίνει εγκληματίας, ή ένας οποιοσδήποτε εκμεταλλευτής.\nΗ αξιοπρέπεια και η ευθύνη θα έκανε τους ανθρώπους να διαχωρίζουν τις θέσεις τους και μέσα στην οικογένεια απέναντι σε κάθε αδικία. Τότε ναι, θα μπορούσαμε να ελπίσουμε σε μια κοινωνία Δικαίου.\nΣυνήθως όταν παρατηρούμε ένα παιδάκι που εμφανίζει στοιχεία βίας, επιθετικότητας ή και κακής συμπεριφοράς ανησυχούμε σκεπτόμενοι ότι αυτό θα εξελλιχθεί σ' έναν μέλλοντα εγκληματία ( π.χ παιδιά που βασανίζουν ζώα κλπ) Ομως, αν αυτό αφορά το ίδιο το παιδί μας, έχουμε μια ανοχή στο πρόβλημα που παρουσιάζει. Δεν αναλογιζόμαστε την ευθύνη που έχουμε στην διάπλαση ενός μέλλοντος ανθρώπου που θα πρέπει ν' αποτελεί ένα θετικό και ηθικό στοιχείο της κοινωνίας. Πράξεις μικρές, πράξεις μεγάλες υπαγορεύονται συχνά από μια ελαστική συνείδηση. Η σύζυγος καρπώνεται τα οφέλη μιας οποιασδήποτε συναλλαγής, έστω κι αν δεν είναι στο βαθμό που χρειάζεται έντιμη. Κι εδώ η ανοχή παίζει τον χειρότερο ρόλο.\nΗ ανοχή καλλιεργεί τη νοσηρότητα, έτσι λοιπόν το ένα κακό φέρνει το άλλο. Συμβαίνουν δυσδιάκριτες καταστάσεις που εγκυμονούν κινδύνους καθώς αυτό που υπέστη ο άνθρωπος ως κακό το μεταβιβάζει ως σκυτάλη στον απόγονο και δια μέσω αυτής της σχέσης, καταφέρνει να περάσει τη νοσηρότητα και την εξάρτηση, μέσα στη ψυχή του παιδιού. Εκεί χρειάζεται ένα μάτι καθαρό κι ένας άνθρωπος που θα επέμβει για να αναχαιτήσει το κακό που συμβαίνει.\nΠρέπει να δημιουργήσουμε ελεύθερους ανθρώπους, αν θέλουμε να οικοδομήσουμε την κοινωνία του μέλλοντος. Αλλά, ελευθερία χωρίς ήθος δεν υπάρχει.\nΔιαφορετικά το κακό ως σκυτάλη θα μεταβιβάζεται από τον έναν στον άλλον και σαν μια αόρατη αλυσίδα θα δένει τους ανθρώπους μέσα σε μια μοίρα, η οποία θα τους σέρνει στο χορό του θανάτου.\nΠολλές φορές και οι νέοι οι οποίοι θέλουν ν' απολαμβάνουν τ' αγαθά που τους προσφέρουν οι γονείς δεν παίρνουν θέση απέναντι στον τρόπο με τον οποίο τ' αγαθά αυτά αποκτήθηκαν. Είναι το δέλεαρ μια υπόθεση πολύ επικίνδυνη και σ' αυτήν λίγοι αντιστέκονται.\nΗ ζωή εμφανίζει, πλέον, τα σαθρά στοιχεία όλων αυτών των κατ' επίφαση κρατούντων και πάει πιο μέσα εκεί που το μάτι του ανθρώπου δεν έχει ακόμα εισχωρήσει, πάει στη Συνείδηση, γιατί αυτή υπάρχει, όσο κι αν βρίσκεται στα βαθιά κι ανεξερεύτητα. Και δεν είναι η κατάρα που φέρνει το κακό, αλλά είναι η σχέση αιτίου και αποτελέσματος που δημιουργεί την οποιαδήποτε μοίρα του ανθρώπου.\nΑς μη ξεχνούμε ότι ένα παρελθόν με πάρα πολλά τέτοια γεγονότα θα μας έκανε να ντρεπόμαστε, γιατί οι ισχυροί είχαν τη δύναμη να καλύπτονται Να, όμως, που οι νόμοι της ζωής είναι απόλυτοι, κρατούν την ισχύ τους και την εμφανίζουν μπροστά στα έκπληκτα μάτια των ανθρώπων, καθώς, χωρίς καμμιά εξαίρεση ακολουθούν τα πράγματα τη διαδικασία της απόδοσης της δικαιοσύνης. Βέβαια, στο ολοκαύτωμα της εξέλιξης έχουνε πέσει εκατομμύρια θύματα κι ούτε η ιστορία τ' αναφέρει και η μνήμη των ανθρώπων τα διέγραψε, πέρασαν οι περιπτώσεις αυτές στην άλλη ζωή. Εμείς όμως μπορούμε να δούμε την μία μόνον όψη, αλλά και σ' αυτήν, ακόμα, αξίζει να δούμε καλά, πιστεύοντας ότι η Δικαιοσύνη Του είναι η Δικαιοσύνη εις τους αιώνες και ο Λόγος Του Αλήθεια.\nTo άρθρο "Η ανοχή και η αποσιώπηση στο φως της επικαιρότητας" δημοσιεύθηκε στις "φιλοσοφικές επιφυλίδες" της εφημερίδας PATRIDES του Καναδά στις 15-9-1999\nΑναρτήθηκε από ALKMINI στις 10:32 π.μ. Δεν υπάρχουν σχόλια :\nΘεωρείτε σκάνδαλο το εν κρυπτώ όταν βγαίνει στο φως της δημοσιότητας κι αυτό μπορεί να είναι μια κατάχρηση οικονομικής υφής, ατασθαλίες, προκλητική συμπεριφορά, η κρυφή ερωτική ζωή των επωνύμων και δημοσίων προσώπων. Η ερωτική παρεκτροπή που ανατρέπει το κοινώς διαμορφωμένο ήθος θεωρείται αμάρτημα ή ολίσθημα ηθικό, όταν έρχεται ξαφνικά στο φως της δημοσιότητας. Σημειώνουμε ότι δεν κρίνονται ως σκάνδαλα "τα κατά συνθήκην ψεύδη" τα οποία στηρίζουν μια ολόκληρη κοινωνία, αλλά κάθε αποκάλυψη που ταράζει συνθέμελα τους θεσμούς και τα κοινώς παραδεκτά ήθη! Αυτό αποδεικνύει ότι γίνεται περισσότερο αποδεκτό το ψεύδος, από την αλήθεια.\nΤί είναι τελικά ηθικό και τί είναι ανήθικο;\nΕίναι περισσότερο αποδεκτό το ηθικοφανές από το πραγματικά ηθικό, γιατί το δεύτερο θα πρέπει να το αναζητήσει κανείς σε μια προσωπική προσέγγιση. Εάν θελήσουμε προσωπικά μέσα απ' αυτά τα γεγονότα να συναγάγουμε την ουσία, ανεπηρέαστοι, με μόνη τη διάθεση ν' αναζητήσουμε την αλήθεια, τότε επανεξεταζόμενα τα γεγονότα αυτά, τα οποία χαρακτηρίζονται κοινωνικά ή πολιτικά σκάνδαλα, θα τα επανατοποθετούσαμε σε μια άλλη βάση.\nΤο γεγονός, που πριν από λίγο καιρό, έφερε έναν σεισμό μέσα στο παγκόσμιο πολιτικό και κοινωνικό κατεστημένο, η ερωτική ζωή του προέδρου της Αμερικής, έδωσε το έναυσμα για ν' αναζητήσουμε τί απ' όλα, μέσα σ' αυτές τις συνθήκες, αποτελεί λάθος ή αμάρτημα. Το ότι δόθηκε παγκόσμια έκταση και δημοσιότητα σ' ένα θέμα που αφορά την ερωτική ζωή ενός δημοσίου προσώπου αποδεικνύει τη φτώχεια και το κενό από την έλλειψη της προσωπικής ζωής του καθενός. Μήπως δεν είναι κι αυτό αμάρτημα να ασχολούμεθα με τη ζωή των άλλων; Η τηλεόραση μπήκε στα σπίτια μας σαν ένα υποκατάστατο της πραγματικής ζωής, της πραγματικής επικοινωνίας. Τα ΜΜΕ τροφοδοτούν το αδηφάγο μάτι για να καλύψουν το δικό μας κενό. Φρόνιμο θα ήταν να δούμε καλύτερα τους εαυτούς μας. Εάν ενδιαφερόμαστε για την αλήθεια κάθε κατάσταση ανατρεπτική έρχεται για να επαναπροσδιορίσουμε τη στάση μας, διαφορετικά μιλάμε αβασάνιστα. Όλοι εμείς που επηρεαζόμαστε, που αντιδρούμε, που ενοχλούμεθα, διαμαρτυρόμεθα και παίρνουμε θέση: "ο αναμάρτητος πρώτος τον λίθο βαλλέτω".\nΗ ανεπάρκεια που παρουσιάζει η κοινωνική δομή της ανθρωπότητας αφορά το ηθικό υπόβαθρο αυτής. Από κάθε δημόσιο πρόσωπο ζητείται μία συμπεριφορά που ν' ανταποκρίνεται προς την ηγετική του θέση και η όλη εικόνα του να εκπροσωπεί επάξια το έθνος με το αντίστοιχο πολιτισμό του. Σαν να μην είναι ένα δημόσιο πρόσωπο ταυτόχρονα και άνθρωπινο με κοινές αδυναμίες! Ζητάει ο κόσμος την εικόνα μιας ειδυλλιακής οικογενειακής ζωής από τα δημόσια πρόσωπα. Δεν είναι όμως δυνατόν να είναι ειδυλλιακή για το λόγο ότι ακόμα το χαμηλό επίπεδο αυτογνωσίας, το οποίο διανύουμε δεν θα μπορούσε να δημιουργήσει ιδανικές σχέσεις.\nΕκείνο που θα μπορούσαμε να θεωρήσουμε προσωπικά ως λάθος στην περίπτωση αυτή ήταν ο π α ν ι κ ό ς, ο οποίος δημιουργήθηκε σαν αντίδραση στην κοινωνιολόγηση ενός πολύ προσωπικού γεγονότος. Αυτός ο φόβος για την κοινή γνώμη είναι ένα λάθος, το οποίο οδήγησε σ' ένα ηθικό ολίσθημα (ψευδορκία), που αποδεικνύει ότι απ' αυτό το πρόσωπο απουσίαζε η αυτονομία, δηλαδή η σχέση του με τη Συνείδησή του. Διότι όταν επιλέγει ένας άνθρωπος αυτού του κύρους έναν τρόπο που τον εκφράζει θα πρέπει να έχει και το ανάλογο σθένος να το αποδεχθεί δημόσια. Αν λάβουμε υπ' όψιν μας ότι ο άνθρωπος αναζητά κάτι που δεν έχει, τότε η ερωτική ζωή η οποία διακόπτει κατά κάποιο τρόπο την οικογενειακή συνοχή, είναι μια κατάσταση που έρχεται να καλύψει ένα κενό. Είναι λοιπόν, πολύ καλύτερα να υπερασπιστεί κανείς το δικαίωμα αυτό, από το να δέχεται ταπεινωτικά την κριτική, η οποία ουσιαστικά είναι μια αθέμιτη παρέμβαση των άλλων στην ζωή του.\nΣτην ιστορία μεγάλοι άνδρες είχαν και μεγάλους έρωτες, οι οποίοι δεν ήταν πάντοτε αυτό που λέμε νόμιμοι. Όμως ένας έρωτας, ο οποίος δικαιώνεται από τη Συνείδηση παίρνει και την ανάλογη θέση στη ζωή του ανθρώπου. Γι' αυτό εμφάνιζε επίσημα την εποχή εκείνη ο Ναύαρχος Νέλσον την Λαίδη Χάμιλτον ενώ είχαν και οι δύο τις δικές τους οικογένειες. Βασιλείς, μεγάλοι πολιτικοί άνδρες της ιστορίας, πρόσφατα ο πρόεδρος της Γαλλίας Μιττεράν, είχαν το σθένος να υπερασπισθούν την προσωπική τους ζωή. Ο ναύαρχος Νέλσον λίγο πριν πεθάνει ομολόγησε πως η Αγγλία οφείλει τις νίκες του στην λαίδη Χάμιλτον. Ο δούκας του Ουΐνσορδ άφησε τον θρόνο για την Λαίδη Σίμψον. Φαίνεται ότι τα μεγάλα αισθήματα, έτσι όπως τα βιώνουν οι άνθρωποι έχουν τη συνειδησιακή έγκριση, η οποία τους καθιστά ηρωϊκούς στην υπεράσπισή τους!\nΜήπως τελικά και τα πλήθη υποκλίνονται στα μεγάλα αισθήματα; Γιατί τα μεγάλα αισθήματα θέλουν και τους μεγάλους άνδρες!\nΟπωσδήποτε είναι ένα πρόβλημα που θα πρέπει να το δούμε από πολλές πλευρές. Αναφέραμε την υποκριτική αντιμετώπιση του κοινού και την έκταση που δόθηκε στη δημοσιότητα σ' ένα γεγονός που έφθασε να γελοιοποιήσει θεσμούς κι αξίες. Όμως αυτό καθ' αυτό το γεγονός μας αναγκάζει να σταθούμε στην ερμηνεία. Είτε από τη θέση του παρατηρητή, είτε από τη θέση αυτού που τα βιώνει προσωπικά, εάν προσπαθήσει κανείς να τα ερμηνεύσει δια μέσω της σκέψης ή της εμπειρίας, θα του προσφέρουν την γνώση. Ολα αυτά μπορεί να είναι μελανά, αλλά έχουν τη θέση τους μέσα στην εξέλιξη με την προϋπόθεση ότι θα συναγάγουμε τη γνώση.\nΌταν μια πράξη ερωτική δεν έχει τη συνειδησιακή αποδοχή τη ζει κανείς όπως ένας κλέφτης, που φοβάται γιατί ξέρει πως αυτό που πήρε δεν ήταν δικό του.\nΟ μεγάλος έρωτας πληρώνεται με τον πόνο της ψυχής και τότε αισθάνεται κανείς ότι τον δικαιούται, έτσι λοιπόν τον υπερασπίζεται.\nΌταν ο έρωτας δεν πληρεί την ύπαρξη του ανθρώπου, λειτουργεί μόνον βιολογικά (σεξ).\nΌμως δεν πρέπει να περιπλέκουμε τα πράγματα άλλο έρωτας κι άλλο εκμετάλλευση, γιατί εδώ χρησιμοποιείται ένα μέρος του ανθρώπου και τίθεται ως μέσον για την ικανοποίηση αυτής της περιορισμένης λειτουργίας που δεν είναι υπαρξιακή, αλλά μόνον βιολογική. Να που βρίσκεται λοιπόν το ολίσθημα!\nΌλα τα μεγάλα έργα της Τέχνης, μουσικά, εικαστικά, αρχιτεκτονικά απ' την αρχαιότητα έως σήμερα είχαν την πηγή της έμπνευσής του στον μεγάλο έρωτα. Αυτός είναι που κάνει τον άνθρωπο να μεγαλουργεί. Αντίθετα, η περιορισμένη βιολογική λειτουργία υποβιβάζει τον άνθρωπο και δεν εξαγνίζεται μέσα σε μια πράξη αυτοπροσφοράς.\nΑν θέλουμε λοιπόν να επισημάνουμε το ανήθικο, αυτό αφορά όχι αυτό καθ' αυτό το γεγονός, αλλά την υποκρισία μιας ολόκληρης κοινωνίας, η οποία κρίνει πράξεις που αφορούν μία πολύ ιδιωτική υπόθεση, ενώ κινείται, σκέπτεται και πράττει με τον ίδιο τρόπο!\nΟι συνθήκες που υπήρχαν σε άλλους αιώνες σ' άλλες εποχές ήταν πολύ δυσμενείς και αρνητικές στην αποδοχή ενός έρωτα που θα μπορούσε να είναι παράνομος κατά την έννοια του κόσμου. Αυτός ο λόγος έκανε τους ερωτευμένους να προστατεύουν τον έρωτά τους και να τον ζουν μ' επιφύλαξη καθώς η κοινωνία, η Εκκλησία, οι νόμοι του κράτους και φυσικά το κοινωνικό περιβάλλον δεν έκανε αποδεκτό ένα τέτοιο γεγονός. Δεν υπήρχε η δυνατότητα του διαζυγίου, έτσι στην περίπτωση που γινόταν φανερό, έπρεπε να υποστούν οι ερωτευμένοι ή έναν χωρισμό ή μια κατακραυγή, εκτός, αν είχαν το σθένος να υπερασπισθούν την κατάσταση αυτή ως δικαίωμα (περίπτωση Νέλσονα, Εδουάρδου της Αγγλίας και άλλων).\nΣτην εποχή μας δίνεται μια ευκολία από συνθήκες ευνοϊκές, που ωστόσο, όμως περιορίζουν τον έρωτα μέσα από την υλιστική αντίληψη στην περιοχή του ενστίκτου. Η δυσκολία βρίσκεται αλλού τώρα, στο αγεφύρωτο που αφορά τις Ψυχές των ανθρώπων. Κι αυτό προσφέρει και μέσα στον έρωτα τη μοναξιά.\nΌμως, το όλον του ανθρώπου, το υπαρξιακό του υπόβαθρο αναζητά πάντα να εκφραστεί και να επικοινωνήσει. Πιστεύουμε πως δεν είναι δυνατόν να παραμείνει ο άνθρωπος σ' αυτήν την περιορισμένη και περιοριστική μορφή του έρωτα, ότι θ' αναζητήσει και πάλι την ποιότητα που δίνει η ένθεη φύση του ώστε να αποκτήσει η σχέση αυτή μια άλλη διάσταση.\nΑναρτήθηκε από ALKMINI στις 10:28 π.μ. Δεν υπάρχουν σχόλια :\nΠροσέγγιση στην ποίηση της Αλκμήνης Κογγίδου, Γράφει η Χρύσα Σιώτη\nΠροσέγγιση στην ποίηση της Αλκμήνης Κογγίδου.\nΓράφει η Χρύσα Σιώτη\nΗ υπαρξιακή αγωνία και τα βασανιστικά ερωτήματα που αυτή γεννάει, εμφανίζονται ποικιλοτρόπως στην ποίηση της Αλκμήνης και επανέρχονται έως να εξαντληθούν ή ίσως να μεταρσιωθούν, μέσα από μια πορεία που οδηγεί στο βάθος.\nΠοιό είναι όμως αυτό το βάθος και ποιά η σημασία της πορείας αυτής; Από την απάντηση στο πρώτο ερώτημα που παραπέμπει στο σύνολο του ποιητικού έργου, σε μια προσέγγιση ενδελεχή, συνάγεται και η απάντηση στο δεύτερο ερώτημα. Η οποία έχει κυρίως διδακτικό χαρακτήρα για τον καθένα που ενδιαφέρεται.\nΚάθε στιγμή που σχίζεται\nΠου θα με βγάλει η άκρη\nΧυμώδης κι αυστηρή\nΜ’ όλα τα μέσα που είναι και τα έξω\nΣτυλώνω το αυτί στο ατέλειωτο\nΌταν χτυπώ το έξω, το μέσα μου χτυπάω\nΜε το σπαθί μου ανοίγω\nΜες στον αγέρα σφυρίζει\nΤο άγνωστο που με κατοικεί\nΤο βάθος, στο πιο βάθος\n( ΠΡΟΣΜΟΝΗ, ανέκδοτο ποίημα, Αλκμήνης Κ.)\nΤο βάθος «το άγνωστο που με κατοικεί» είναι η ακένωτη πηγή της καλλιτεχνικής δημιουργίας, η κοινή αφετηρία της μουσικής και της ποίησης αλλά ίσως και ο τελικός προορισμός. Η μουσική συνυφαίνεται με την ποίηση και η ποίηση με την μουσική ανοίγοντας το δρόμο που έχει αφετηρία και προορισμό το βάθος της ψυχής. Η τέχνη που αποκαλύπτει την αλήθεια προσφέρεται ως μια γέφυρα επικοινωνίας στον άνθρωπο, μ’ αυτό που έχει μέσα του απωθήσει βαθιά και που η λήθη το έχει καλύψει.\nΓράφω για αυτά που\nγια αυτά που δεν βλέπεις,\nγια αυτά που δεν ακούς.\n(ΠΕΡΑΣΜΑ ,ποιητ. συλλ. ΑλκμήνηςΚ.)\nΗ ποίηση ζητάει την ευαισθησία μας, κάποτε την αγγίζει τόσο, που μέσα απ’ αυτήν ανακαλύπτουμε ξανά τον κόσμο με καινούργιο βλέμμα.\nΑπό την πρώτη ποιητική συλλογή «Αναγωγή στην Ιδέα» το ποίημα ΕΠΙΚΟΙΝΩΝΙΑ, δεν εξυμνεί με ρομαντική διάθεση τη φύση, την αγγίζει με την αγαθή ματιά της αγάπης, την θωπεύει με άφατη τρυφερότητα, δίνοντας σημασία στο μυρμήγκι και στο ταπεινό χορταράκι που ποδοπατούμε, περιφέροντας πάνω του το βάρος της σοβαροφάνειάς μας. Η ανάγνωση του ποιήματος και πολύ περισσότερο η απαγγελία του, δεν θα μπορούσε να γίνει, χωρίς ν’ αφήνει τον αέρα παλλόμενο με την εκπνοή της κάθε ποιητικής φράσης. Η μουσικότητα και ο ρυθμός του είναι παράγοντες σύμφυτοι με τις λέξεις που μεταμορφώνονται σε εικόνες ζωής και ηχοχρώματα επικοινωνίας.\nΈρχονται σε μένα φιλικά\nΤο πλατύ χαμόγελο\nΧρωματική κατάφαση ζωής\nΤο ρόδο που μ’ αγγίζει\nΑνασταίνουν την αφή της όρασης\nΕυωδιαστά ψιλόλιγνα κορμιά\nΤα χαμηλόφωνα λουλούδια\nΚάθε εποχή μου διδάσκουν\nΜου μιλούν την άλλη γλώσσα\nΠου μάθαινα παιδί\nΒουβό στο θάμπος.\nΤο πεύκο χαμηλώνει\nΑνεβαίνει από τη ρίζα στην κορφή\nΣτο αίμα μου κατεβαίνει\nΤέλειο κυκλοφοριακό σύστημα.\nΜια πεταλούδα χορεύει\nΠοικίλει το φως\nΗ μέλισσα γνωρίζει την ουσία\nΤο μυρμήγκι κατεβάζει τη σοφία\nΣτα υπόγεια της γης.\nΚαι συ χορταράκι ταπεινό\nΒλαστάρι της καρδιάς μου\nΌλα τα ζώνει η μουσική\nΣτα μάτια μου στη βαθιά κίνηση\n( ΕΠΙΚΟΙΝΩΝΙΑ, ποιητ. συλλογή\nΑναγωγή στην Ιδέα, της Αλκμήνης Κ.)\nΑναρτήθηκε από ALKMINI στις 10:31 π.μ. Δεν υπάρχουν σχόλια :\nΗ ΑΝΟΧΗ ΚΑΙ Η ΑΠΟΣΙΩΠΗΣΗ ΣΤΟ ΦΩΣ ΤΗΣ ΕΠΙΚΑΙΡΟΤΗΤΑΣ...


Κίνα Chongqing παλιό πιάτο Κατασκευαστές\nΕπιτραπέζια θερμάστρα,Chongqing Chafing πιάτο,Chongqing πικάντικο φαγητό\nChongQing Baifu Foods Co., Ltd. [Chongqing,China] Είδος Επιχείρησης: Κατασκευαστής Κύριες Αγορές: Αμερική , Ασία , Ανατολική Ευρώπη , Ευρώπη , Βόρεια Ευρώπη , Δυτική Ευρώπη , Παγκόσμιος Εξαγωγέας: 1% - 10% Περιγραφή: Επιτραπέζια θερμάστρα,Chongqing Chafing πιάτο,Chongqing πικάντικο φαγητό\nHome > Προϊόντα > Καυτή γλάστρα > Πικάντικο καρυκευμένο κατσαρόλα > Chongqing παλιό πιάτο\n Chongqing παλιό πιάτο\nChongqing παλιό φαγητό πιάτο\nΕπιλεγμένα αλπικά πιπεριές τσίλι, υγιή αρχική οικολογία, χωρίς χρωστική, χωρίς προσθήκη, Wen Cheng στομάχι, κρύο ξηρό και υγρό. Προτεινόμενο οικολογικό Κόκκινο ρόμπα ρόμπα, πλήρη σωματίδια, τσι και όμορφο άρωμα, η κάνναβη δεν βλάπτει το στομάχι.\nΤο χρώμα του, χωρίς καμία χρωστική ουσία, αλλά το χρώμα ροζ κρύσταλλο φωτεινό. Είναι πότισμα για να δείτε. Το άρωμά του, το φαγητό ήταν αρωματικό, μυρωδιά και Sheng Jin, η επίγευση είναι μεγάλη, η όρεξη είναι ανοιχτή. Η γεύση του, το πετρέλαιο και όχι λιπαρό, πικάντικο δεν μαχαίρι στο λαιμό, κάνναβη δεν βλάπτει το στομάχι, πλούσιος πλούσιος, μακριά επίγευση, είναι ένα φίλο κόμμα, οικογενειακό δείπνο είναι η τέλεια επιλογή.\nΌνομα: Chongqing Spicy Chafing Dish\nΦέρτε στο σπίτι τον Chongqing masterpot master δωρεάν και να σας βοηθήσει να πάρετε τη γεύση του Chongqing Hotpot!\nΒήμα 1: προσθέστε ένα μέρος του Chongqing Chafing Dish στην τσάντα σε αναλογία 1: 5 (περισσότερη σούπα είναι καλύτερη). Η ποσότητα νερού μπορεί να αυξηθεί ή να μειωθεί ανάλογα με την ατομική γεύση.\nΒήμα 2: Μετά το βρασμό, μπορείτε να προσθέσετε διάφορα πιάτα, σύμφωνα με τις προτιμήσεις σας.\nΒήμα 3: Αφού η καυτή κατσαρόλα οδηγηθεί, μπορείτε να αρχίσετε να απολαμβάνετε νόστιμο φαγητό.\nΒρώσιμα μανιτάρια: Το κρέας αρχικά δοκιμάζεται φρέσκα, τα θαλασσινά και τα λαχανικά είναι στη μέση.\nΤο φαγητό είναι δύσκολο να γίνει διάκριση ανάμεσα σε μαγειρεμένα και μαγειρεμένα, διατηρώντας το ανοιχτό\nΜε τη σούπα με τη γεύση πιο φρέσκια, τα μαλλιά νερού σάντουιτς μεταξύ λεπτών φετών.\nΗ κόκκινη σούπα είναι πικάντικη και φρέσκια και διεγείρει τον ιδρώτα.\nΟι αφυγραντήρες τυφώνα εμποδίζουν τα κρυολογήματα, και η οικογένεια και οι φίλοι συγκεντρώνονται για να γιορτάσουν την οικογενειακή ευτυχία.\nChongqing Baifu Food Co, Ltd παραγωγής και των πωλήσεων της σειράς καρυκευμάτων: Πικάντικο καρύκευμα κατσαρόλα, καθαρό λάδι Καυτή κατσαρόλα κατσαρόλα, μπολ Μικρές καυτή κατσαρόλα κατσαρόλα, μυστική διύλιση καυτή κατσαρόλα κατσαρόλα, θαλασσινά ποτ κάτω υλικό, τρία φρέσκα υλικά κάτω δοχείο.\nΚατηγορίες Προϊόντων : Καυτή γλάστρα > Πικάντικο καρυκευμένο κατσαρόλα\nΜυστικό ζεστό υλικό κάτω δοχείου 400g Επικοινωνήστε τώρα\n130 γρ. Μπολ από καυτό υλικό πυθμένα δοχείου Επικοινωνήστε τώρα\nΚατάλογος σχετικών προϊόντων: Επιτραπέζια θερμάστρα , Chongqing Chafing πιάτο , Chongqing πικάντικο φαγητό , Καλύτερη θερμάστρα , Κινέζικη καυτή γλάστρα , Διάφορα καρυκεύματα , Καντονέζικα σάλτσα XO , Καθαρή κατσαρόλα με ντομάτα


Εξαγωγές νωπών οπωροκηπευτικών για την εβδομάδα 1 – 7/6/2019 | ΑγροΤύπος\n07/06/2019 03:55 μμ\nΜε μικρούς ρυθμούς συνεχίζονται οι εξαγωγές ακτινιδίων. Μέχρι 1/7/2019 οι εξαγωγές τους ανέρχονταν σε 134.589 τόνους, εκ των οποίων προς Ιταλία σε 13.303 τόνους. Η εμπορική περίοδος 2018/2019 αποτελεί τη δεύτερη καλύτερη επίδοση στις εξαγωγές ακτινιδίων μετ...\nΕπίσης συνεχίζονται με μικρούς ρυθμούς οι εξαγωγές πορτοκαλιών (Valencia) και μανταρινιών (Ortanique), καθώς και λεμονιών, αγγουριών μήλων, με κανονικούς για την εποχή ρυθμούς. Ειδικότερα δε στα μήλα η συνολική αύξηση είναι της τάξης του 55,1%, με τις εξαγωγές προς Αίγυπτο να ανέρχονται σε 46.566 τόνους έναντι 19.314 πέρσι.\nΣτο μεταξύ συνεχίζονται οι εξαγωγές κερασιών (5.392 τόνοι έναντι 7.783 πέρσι), βερίκοκων (7.176 έναντι 10.701), ροδάκινων (7.289 έναντι 12.615) και καρπουζιών, έχοντας μια υστέρηση έναντι της περσινής περιόδου λόγω της οψίμησης στην ωρίμανση εξαιτίας των καιρικών συνθηκών. Οι τιμές στις καταναλωτικές αγορές είναι σχετικά ικανοποιητικές. Εκτίμηση των εξαγωγέων είναι ότι η παραγωγή θερινών φρούτων της χώρας εξελίχθηκε ομαλά, με τον όγκο τους ελαφρά αυξημένο και ποιοτικά αναβαθμισμένο.\n«Δυστυχώς εξακολουθεί η διακίνηση προϊόντων ατυποποίητων και απευθείας από τον αγρό, χωρίς τα απαραίτητα έγγραφα (πιστοποιητικά τυποποίησης και φορολογικά) αλλά και σωστής επισήμανσης της συσκευασίας τους, από «εμπόρους». Καλούνται οι αρμόδιες ελληνικές ελεγκτικές αρχές για την αυστηρή τήρηση των εμπορικών προδιαγραφών - ποιότητας για τα αποστελλόμενα - εξαγόμενα οπωροκηπευτικά προϊόντα», δήλωσε ο κ. Γεώργιος Πολυχρονάκης, Ειδικός Σύμβουλος του Συνδέσμου Incofruit - Hellas.\nΜήλα 73.684 τόνοι έναντι αντίστοιχων περσινών 47.522 τόνων\nΑκτινίδια 157.569 τόνοι έναντι αντίστοιχων περσινών 134.589 τόνων


αλεπού του Ολύμπου: Γιατι μισω τους μεγαλους................\nΠαραδέχομαι πως τους μισώ. Οποιονδήποτε, άνω των 35 τον μισώ. Ακόμα και τους ίδιους μου τους γονείς. Τους θείους μου, τους συγγενείς μου, όλους. Όλους άνω των 35 χρονών. Όλοι τους φταίνε για την θέση στην οποία βρίσκομαι σήμερα εγώ. Την θέση της δύστυχης γενιάς που καλείται να πληρώσει τις αμαρτίες των παλαιότερων. Της γενιάς που βρίσκεται μπροστά από ένα μεγάλο αδιέξοδο. Γκρέμισαν τα θεμέλια μιας πολυκατοικίας και έβαλαν τους νέους στον εικοστό όροφο, την ώρα που έπεφτε.\nΚαι εγώ τώρα τι να κάνω ; Να πηδήξω από το παράθυρο; Νεκρός θα φτάσω στο έδαφος... Να μείνω στην θέση μου αδρανώντας; Πάλι νεκρός θα βγω... «Σώσε την πολυκατοικία !!», μου φωνάζουν οι παλαιότερες γενιές, που παρακολουθούν το κτίριο από το διπλανό άνετο παρκάκι. «Βρείτε μου ένα τρόπο εσείς. Εσείς γκρεμίσατε την πολυκατοικία, εσείς να την επισκευάσετε.». Η απάντηση έρχεται αμέσως, «Ορίστε … αυτά είναι τα νιάτα μας. Αδρανούν. Μόνο η καλοπέραση, τους ενδιαφέρει … ».\nΜωρέ δεν τραβάτε όλοι στον διάολο !\nΆλλος πηδάει και … άλλος πληρώνει …\nΑπό chrs .....http://ramnousia.blogspot.com/


ΑΡΧΙΚΗ » Γυναίκα » Ευαίσθητη Περιοχή » Γέλη - Υπόθετα » Gynofit Gel With Lactic Acid 6x5ml\nΚωδ. Προϊόντος: 2-106843\nΓέλη για την ισορροπία της κολπικής χλωρίδας\nΚαταπολεμά την κολπική ξηρότητα (ανακουφίζει τις λεπτές, ευπαθείς, ευαίσθητες βλεννώδεις μεμβράνες). Ανακουφίζει από τα δυσάρεστα συμπτώματα του κνησμού και του αισθήματος καύσου. Απαλό, αποτελεσματικό, φυσικό. Χωρίς συντηρητικά και άρωμα. Κατάλληλο ακόμα και για μακροχρόνια χρήση. Επαναφέρει τα φυσιολογικά επίπεδα υγρασίας στον κόλπο. Δίνοντάς σας το αίσθημα ευεξίας! Διατίθεται σε υγιεινά απλικατέρ μιας χρήσης. Χωρίς συντηρητικά ή άρωμα. Κατάλληλο για χρήση κατά τη διάρκεια της εγκυμοσύνης και του θηλασμού.\nΣυσκευασία 6 αμπούλες των 5ml